qundao/data-zh-poetry huggingface dataset:
承桂洲公部署观莲晚发双花亭亭以为联璧之兆用旧韵作诗以庆之
作者：湛若水
朝代：明

团荷过雨跳珠鸣，联璧盘池弄化生。定是孔迦双兆吉，交辉蒂萼独无情。从来物大天成晚，恰到花光秋更明。他夜不须求厉火，而翁早已擅才名。
承邓贲斋以诗报到普惠寺走笔依韵迓之
作者：湛若水
朝代：明

歌声传到拜君嘉，乱坠天花与地花。两载相思幽蓟北，犹疑是梦在天涯。
承陈瑞山侍御閒顾江门钓台次石翁韵留诗将还朝也予以奉赠
作者：湛若水
朝代：明

老来老去元无事，江月江风他自吟。邂逅千里云水外，相看一笑暮烟深。虚度舜日与尧年，惭愧东归木榻穿。白日绣衣来驻桨，荒蹊今始破苔钱。
承陈瑞山侍御閒顾江门钓台次石翁韵留诗将还朝也予以奉赠·其一
作者：湛若水
朝代：明

老来老去元无事，江月江风他自吟。邂逅千里云水外，相看一笑暮烟深。
承陈瑞山侍御閒顾江门钓台次石翁韵留诗将还朝也予以奉赠·其二
作者：湛若水
朝代：明

虚度舜日与尧年，惭愧东归木榻穿。白日绣衣来驻桨，荒蹊今始破苔钱。
拟筑一卧室于濆玉岩水帘之侧
作者：湛若水
朝代：明

喷玉岩前第一关，岩泉还拟屋三间。兴来傍柳随花去，不落前川以下山。
拟赠内南归
作者：湛若水
朝代：明

萍生无根蒂，聚散故不常。结缔水中荇，牵引随波浪。荇性有本根，行子念故乡。忆昔与子别，八九度星霜。誓同鸿与雁，北徂以随阳。一息在天涯，万里永相望。昨日寄书至，两载病喉疮。令我中情热，矧子讵能忘。别长苦会短，子独去踉蹡。岂无儿女情，歌竟长慨慷。
捉笔谢李鳌峰别驾送迟荔甚佳
作者：湛若水
朝代：明

色香味总闻三绝，荔到名园品绝奇。地远独便人不见，中州何物拟伦之。
据延祐残碑复名甘泉洞亭曰甘泉亭诗
作者：湛若水
朝代：明

残断摩挲延祐碑，甘泉石下岂人为。祇应题复甘泉洞，笑共山灵一语之。
改名至喜泉
作者：湛若水
朝代：明

何名至喜泉，泉翁至则喜。后有清似泉，许尔来共此。
放歌赠颜吏目
作者：湛若水
朝代：明

乘田委吏大圣人，抱关击柝非为贫，封人木铎犹知天，高车驷马何臣邻。●清好浊觳觫君，颜子之后多遗仁，卫幕曾游泮水滨。
敬止
作者：湛若水
朝代：明

风云自天，龙蛇起陆。君子敬止，渊渊穆穆。
斗潭八景 其一 圩上观澜
作者：湛若水
朝代：明

我本望洋客，观澜得小圩。源头云锁断，山下看何如。
斗潭八景 其七 禅刹云封
作者：湛若水
朝代：明

古刹云长封，绝顶出云外。君欲看白云，更上九层刹。
斗潭八景 其三 后溪钓月
作者：湛若水
朝代：明

钓璜不钓月，钓月不钓璜。夜来得月处，钓丝俱已忘。
斗潭八景 其二 沙头唤渡
作者：湛若水
朝代：明

且莫渡河去，风吹水倒流。隔沙人不唤，空老济川舟。
斗潭八景 其五 竹屋鸣琴
作者：湛若水
朝代：明

竹林围翠响，虚室和琴声。丝已不如竹，风戛自然鸣。
斗潭八景 其八 书窗雪霁
作者：湛若水
朝代：明

书窗映雪时，书声已闻世。留眼看光风，窗前雪初霁。
斗潭八景 其六 柳坛对弈
作者：湛若水
朝代：明

何处柳坛好，柳坛风景多。弈声动前浦，惊鸥飞渡河。
斗潭八景 其四 南陇耕云
作者：湛若水
朝代：明

耕陇恐破云，云破成离披。纵然耕破罢，犹得补山衣。
斗潭八景·圩上观澜
作者：湛若水
朝代：明

我本望洋客，观澜得小圩。源头云锁断，山下看何如。且莫渡河去，风吹水倒流。隔沙人不唤，空老济川舟。钓璜不钓月，钓月不钓璜。夜来得月处，钓丝俱已忘。耕陇恐破云，云破成离披。纵然耕破罢，犹得补山衣。竹林围翠响，虚室和琴声。丝已不如竹，风戛自然鸣。何处柳坛好，柳坛风景多。弈声动前浦，惊鸥飞渡河。古刹云长封，绝顶出云外。君欲看白云，更上九层刹。书窗映雪时，书声已闻世。留眼看光风，窗前雪初霁。
新创天阶精舍作
作者：湛若水
朝代：明

樵麓有高峰，大科之初程。峨峨入云汉，天柱同峥嵘。于兹作小歇，天阶何乃名。人谓天盖高，无阶不可升。岂知得其门，无穷吾可陵。举足踏半云，倏然羽翰生。披云逐日月，超然忘故身。天道无声臭，神游不在形。
新卜广朗坪
作者：湛若水
朝代：明

云谷烟霞春尚浅，北寻广朗似清都。萦纡石径人踪绝，断岸无桥俗亦无。
新岁
作者：湛若水
朝代：明

俗情爱新岁，寒暑运之常。常运委我去，感兹翻慨慷。慨慷亦奚为，有志不获将。悠悠万里道，税驾未有方。岂无鬓如丝，那堪补君裳。
新岁六日淩江驿新晴即事四绝句
作者：湛若水
朝代：明

六日淩江馆，新晴江水深。居人因暖出，不为听拿音。新日暄幽坞，断崖过乱霞。霞消有烟火，树里有人家。溪叟坐暄背，溪童出采芳。轻风舞莺燕，平野鸣牛羊。驿附十家村，虽贫尚可存。隔林闻吏语，贷廪落人门。
新岁六日淩江驿新晴即事四绝句·其一
作者：湛若水
朝代：明

六日淩江馆，新晴江水深。居人因暖出，不为听拿音。
新岁六日淩江驿新晴即事四绝句·其三
作者：湛若水
朝代：明

溪叟坐暄背，溪童出采芳。轻风舞莺燕，平野鸣牛羊。
新岁六日淩江驿新晴即事四绝句·其二
作者：湛若水
朝代：明

新日暄幽坞，断崖过乱霞。霞消有烟火，树里有人家。
新岁六日淩江驿新晴即事四绝句·其四
作者：湛若水
朝代：明

驿附十家村，虽贫尚可存。隔林闻吏语，贷廪落人门。
新春写怀三首
作者：湛若水
朝代：明

促促笼中鸟，脉脉念远林。远林在何许，乃在增城阴。增城云九重，结巢最高岑。自罹尘网内，胡乃独伤心。仰见云间翼，窅然遗我音。愿言养奇翅，高举待秋深。阳气回管律，百虫已惊蛰。彼虫尚有情，草木皆萌蘖。君心亮匪石，坠井不复发。三年事远游，一去无书札。天道苟好还，君当终言旋。黄鹂出幽谷，款款闻新音。感我伐木篇，长言被弦琴。小弦意迫切，大弦纡思深。馀韵托南风，翻作龙场吟。上以期琢玉，下以期断金。
新春写怀三首·其一
作者：湛若水
朝代：明

促促笼中鸟，脉脉念远林。远林在何许，乃在增城阴。增城云九重，结巢最高岑。自罹尘网内，胡乃独伤心。仰见云间翼，窅然遗我音。愿言养奇翅，高举待秋深。
新春写怀三首·其三
作者：湛若水
朝代：明

黄鹂出幽谷，款款闻新音。感我伐木篇，长言被弦琴。小弦意迫切，大弦纡思深。馀韵托南风，翻作龙场吟。上以期琢玉，下以期断金。
新春写怀三首·其二
作者：湛若水
朝代：明

阳气回管律，百虫已惊蛰。彼虫尚有情，草木皆萌蘖。君心亮匪石，坠井不复发。三年事远游，一去无书札。天道苟好还，君当终言旋。
新春出游白石试笔四首
作者：湛若水
朝代：明

□日过人日，开关始一游。天运长不息，新萌亦复抽。初度官湖水，照见旧头颅。本来真面目，变化复何如。有一八十翁，臂枯复耳鸣。乘春只独往，山水何泠泠。上上仰圣楼，举手望北辰。目短意苦长，咄咄多浮云。
新春出游白石试笔四首·其一
作者：湛若水
朝代：明

□日过人日，开关始一游。天运长不息，新萌亦复抽。
新春出游白石试笔四首·其三
作者：湛若水
朝代：明

有一八十翁，臂枯复耳鸣。乘春只独往，山水何泠泠。
新春出游白石试笔四首·其二
作者：湛若水
朝代：明

初度官湖水，照见旧头颅。本来真面目，变化复何如。
新春出游白石试笔四首·其四
作者：湛若水
朝代：明

上上仰圣楼，举手望北辰。目短意苦长，咄咄多浮云。
新春放歌
作者：湛若水
朝代：明

已住烟霞心未死，更开云谷了吾生。磬声击罢烟萝合，钓线收来海月明。春动樵湖湖水生，逸樵湖光□如城。衰翁独坐樵□□，□十六峰齐□□。
新春放歌·其一
作者：湛若水
朝代：明

已住烟霞心未死，更开云谷了吾生。磬声击罢烟萝合，钓线收来海月明。
新春放歌·其二
作者：湛若水
朝代：明

春动樵湖湖水生，逸樵湖光□如城。衰翁独坐樵□□，□十六峰齐□□。
新春试笔
作者：湛若水
朝代：明

新岁题诗发兴新，新梅枝上太撩人。三元甲子周天日，一十六回弘治春。天上经纶知有自，人间竿木小随身。强颜欲索慈颜笑，毛义终惭捧檄频。
方广寺僧圆林送藤竹二杖作
作者：湛若水
朝代：明

方竹红藤来上方，入手振之声琅琅。天台有路终须到，只在衰翁柱杖傍。
日一梳头
作者：湛若水
朝代：明

三日一梳头，父老笑予懒。鸡鸣闻栉洗，无乃公太简。予答父老言，太简敬之反。有一俨于中，若懒元非慢。遇利懒于货，遇色懒于娴。懒为德之助，天地同坦坦。天地既简易，吾驾不可返。
日者多言八字生生未知尽处答之
作者：湛若水
朝代：明

日者誇八字，不绝而生生。未知了尽处，六合安能绳。多寿人多辱，多寿人多憎。尼侨人欲杀，远大何足徵。不如生我心，生生合天灵。即是无穷门，何必求广成。
旧作送戴君赴京公事毕还家
作者：湛若水
朝代：明

观国归来日，华胥梦已空。此中难着句，把酒送飞鸿。
早出仪凤门过狮子山有感而作
作者：湛若水
朝代：明

忧世山容蹙，还过狮子山。即愁狮子吼，未放豹韬閒。戍卒反金革，天兵压玉关。如闻飞檄报，生缚渠魁还。
早发不博驿次韵
作者：湛若水
朝代：明

异俗难同调，诗情空自浓。触人山霭霭，当面水重重。飞鸟愁攲径，行云无定踪。自兹欲浮海，高步蓬莱峰。
时有冯甥仕卿同游白云因为首尾吟以足其胜
作者：湛若水
朝代：明

悄翁一笑破群忧，况有冯甥与共游。三生一派增江水，一幅青天无限秋。
明月吟三章
作者：湛若水
朝代：明

举首望明月，明月沉海中。举手招白云，白云游太空。白云不可结，明月不可缝。揽袂长叹息，星火忽已终。安得飞仙子，借我一苍龙。明月出海东，照入我怀中。两手捧怀笑，浮云生我胸。移枕见远山，开窗得清风。适意非有期，至道末有从。蓬莱隔弱水，无力谁能杭。仰看明月殿，灿灿姮娥居。我欲跳身入，飞空骑蟾蜍。归来启灵府，中有明月珠。佩之当明月，圆光满八区。愿扫浮云翳，本来无外须。
明月吟三章·其一
作者：湛若水
朝代：明

举首望明月，明月沉海中。举手招白云，白云游太空。白云不可结，明月不可缝。揽袂长叹息，星火忽已终。安得飞仙子，借我一苍龙。
明月吟三章·其三
作者：湛若水
朝代：明

仰看明月殿，灿灿姮娥居。我欲跳身入，飞空骑蟾蜍。归来启灵府，中有明月珠。佩之当明月，圆光满八区。愿扫浮云翳，本来无外须。
明月吟三章·其二
作者：湛若水
朝代：明

明月出海东，照入我怀中。两手捧怀笑，浮云生我胸。移枕见远山，开窗得清风。适意非有期，至道末有从。蓬莱隔弱水，无力谁能杭。
昔我三章章六句
作者：湛若水
朝代：明

昔我视尔，兄弟不犹。今尔既立，视我如雠。虽则如雠，我心不尤。事我之心，转而他人。凡今之人，薄如秋云。虽如秋云，我心贞珉。昔操我戈，今入我室。匪则入室，道命不一。其一不一，我心中实。
昔我三章章六句
作者：湛若水
朝代：明
体裁：四言诗

昔我视尔，兄弟不犹。今尔既立，视我如雠。虽则如雠，我心不尤。（一章）事我之心，转而他人。凡今之人，薄如秋云。虽如秋云，我心贞珉。（二章）昔操我戈，今入我室。匪则入室，道命不一。其一不一，我心中实。（三章）
春情将至贵县有感而作
作者：湛若水
朝代：明

青青江蓠草，茫茫隔周道。有女携倾筐，采采忽日暮。日暮把不盈，持此感春情。自君之戍矣，江草八九荣。草荣他人赏，孤居益惆怅。王孙归不归，春草飞蛾长。
晓发仆山驿至丕礼驿四首
作者：湛若水
朝代：明

草色初看过雨，山光乍见收霞。烟火数椽茆栋，荒篱一树桃花。摇曳旌旗十里，斑趍甲士三千。着处春风满意，殊方化日同天。阴晴养花天气，士女游衍风晨。一翻佳人拾翠，满城桃李争春。冠屦不伦之分，圭璋特达之尊。秉节会成周礼，曳裾归去王门。
晓发仆山驿至丕礼驿四首·其一
作者：湛若水
朝代：明

草色初看过雨，山光乍见收霞。烟火数椽茆栋，荒篱一树桃花。
晓发仆山驿至丕礼驿四首·其三
作者：湛若水
朝代：明

阴晴养花天气，士女游衍风晨。一翻佳人拾翠，满城桃李争春。
晓发仆山驿至丕礼驿四首·其二
作者：湛若水
朝代：明

摇曳旌旗十里，斑趍甲士三千。着处春风满意，殊方化日同天。
晓发仆山驿至丕礼驿四首·其四
作者：湛若水
朝代：明

冠屦不伦之分，圭璋特达之尊。秉节会成周礼，曳裾归去王门。
晓如惠化洞会送吕汝德书怀兼似刘子实
作者：湛若水
朝代：明
体裁：古风

晨出安德门，超遥度长林。恰恰闻鸟声，欣然得予心。此鸟意何切，有如求友生。千载望三益，异道故相嗔。感彼谷风篇，再拜谢义禽。
晓如惠化洞会送吕汝德书怀兼似刘子实
作者：湛若水
朝代：明

晨出安德门，超遥度长林。恰恰闻鸟声，欣然得予心。此鸟意何切？有如求友生。千载望三益，异道故相嗔。感彼谷风篇，再拜谢义禽。
晓枕偶成六言六首
作者：湛若水
朝代：明

正写引年一疏，梦寐中夜思归。心逐南翔宾雁，插翅不能奋飞。阳鸟木落南征，欲托阳鸟寄声。先扫烟霞荒径，阳鸟谢予不能。铁江新筑钓台，长竿待予归来。若出九井之璜，世人无然见猜。欲鞭九龙上天，九龙藏而不云。云龙不期而会，雷雨之动如神。云谷依稀南亩，乐尧执穗北庄。怅想助耕诸弟，屈指大半云亡。垂虹珊珊从天，流落人间不还。归挹飞泉洗耳，耳畔寂无尘喧。
晓枕偶成六言六首·其一
作者：湛若水
朝代：明

正写引年一疏，梦寐中夜思归。心逐南翔宾雁，插翅不能奋飞。
晓枕偶成六言六首·其三
作者：湛若水
朝代：明

铁江新筑钓台，长竿待予归来。若出九井之璜，世人无然见猜。
晓枕偶成六言六首·其二
作者：湛若水
朝代：明

阳鸟木落南征，欲托阳鸟寄声。先扫烟霞荒径，阳鸟谢予不能。
晓枕偶成六言六首·其五
作者：湛若水
朝代：明

云谷依稀南亩，乐尧执穗北庄。怅想助耕诸弟，屈指大半云亡。
晓枕偶成六言六首·其六
作者：湛若水
朝代：明

垂虹珊珊从天，流落人间不还。归挹飞泉洗耳，耳畔寂无尘喧。
晓枕偶成六言六首·其四
作者：湛若水
朝代：明

欲鞭九龙上天，九龙藏而不云。云龙不期而会，雷雨之动如神。
晓枕偶拈二首送陈生舜夫鸣球归诏安
作者：湛若水
朝代：明

千里不同地，万里本同天。天岂在远求，在君柱杖前。莲洞十日居，便作千年计。独怜未绝扳，与子坐超诣。
晓枕偶拈二首送陈生舜夫鸣球归诏安·其一
作者：湛若水
朝代：明

千里不同地，万里本同天。天岂在远求，在君柱杖前。
晓枕偶拈二首送陈生舜夫鸣球归诏安·其二
作者：湛若水
朝代：明

莲洞十日居，便作千年计。独怜未绝扳，与子坐超诣。
晓枕怀徽州诸贤
作者：湛若水
朝代：明

良知天理孩提爱，皓皓须从暴濯寻。非圣厉阶谁自梗，慈湖长啸暮烟深。
暮于中和桥玄真观访太行钱采之坐话不觉城门已闭回驾宿玄房得会吴秋官仲敬携酌赋此
作者：湛若水
朝代：明

阮生泣途穷，不知有回驾。易贵穷则变，变通道乃大。达处岂无塞，塞处达斯得。达塞一以观，何必妄欣戚。回飙吹我裳，超然坐玄房。胡为得良友，共此灯烛光。灯烛同心光，觞酌三相忘。诣道亦如是，何用而不臧。
曲江吟
作者：湛若水
朝代：明

曲江江水长，欲济川无梁。美人不可即，风度安可量。飞鸟择高枝，鸣凤在朝阳。黄唐世已远，千载空翱翔。
曹溪谒六祖
作者：湛若水
朝代：明

大师天所生，灵境地所启。白业入玄门，下士超上智。化身随香烟，落叶归根蒂。草木皆佛性，云日超定慧。
有客过西樵烟霞洞有作答之
作者：湛若水
朝代：明

我庐在烟霞，逍遥出云端。天空鸟道绝，江迥柴门閒。翩翩者谁子，放歌来叩关。昔为青衿彦，今为入幕贤。手持纲成策，爽气淩高寒。
有怀南岳之约作诗酬觉山侍御
作者：湛若水
朝代：明

故人知我趣，与我衡山行。六翮生长风，意气倾洞庭。北斗垂清光，南山入紫冥。揽结兼两室，朱明与朱陵。优游寻五峰，玩心于神明。
有怀居岳诸子
作者：湛若水
朝代：明

几望归途踏月歌，满腔春意柰公何。诸贤收拾知深浅，衡岳峰头月最多。
有星士以其术说予辞焉且以慈节求题姑答之
作者：湛若水
朝代：明

人间节孝尔同之，李广封侯数本奇。孔孟知天吾自信，烦君莫漫泄天机。
有瑞堂诗
作者：湛若水
朝代：明

有瑞复有瑞，有瑞在虞周。气机一相感，谁辩瑞所由。邈兹千载下，同气如相求。下瑞以形化，上瑞与天侔。洋洋鉴湖水，中有沈隐侯。闲开有瑞堂，绕堂花遭周。三葩出并蒂，桃菊葵同休。鸡冠峨似豸，正色莫与俦。君子秉明哲，奕世绍箕裘。阴阳须合德，奇偶会神谋。达观大化内，天地其同流。
朔风
作者：湛若水
朝代：明

朔风飕飕，送子归舟。出饯于江，写我离忧。虽则离忧，匪厉则逸。人亦有言，召命不日。
望九华
作者：湛若水
朝代：明

多年梦与九华通，到眼山山似梦中。已见九华同面目，九华疑与此心同。
望匡庐同元默定白鹿之游
作者：湛若水
朝代：明

湖水之阔阔莫收，庐山之高高莫俦。青连百越诸天近，影落东溟海若愁。驿下风湍深驻桨，山腰樵路曲沿流。明朝两马冲云去，十载心期一日酬。
望甘泉山作
作者：湛若水
朝代：明

甘泉之山何处山，山岳中脉来蜿蜒。淮海维扬作方镇，左右江湖中气尽。孕奇产秀多哲人，三品瑶琨不足珍。势如黄河天上落，千枝万枝极磅礴。又如君子温而厉，阴阳合德德乃备。我来仰止冲和色，远之可望近可即。咫尺之水藏蛟龙，地脉况与江湖通。一朝乘云作霖雨，膏泽应须盈下土。
望罗浮
作者：湛若水
朝代：明

人事百窘迫，望山心一怡。苦乐本无门，惟人自召之。祥禽厌雕笼，幽鸟择高枝。鹪鹩乃自足，琐琐亦何为。
望罗浮
作者：湛若水
朝代：明

对之不敢指，万丈立空青。影落沧溟得，高分日月明。阅人幽石老，无主野花馨。葛老遥相问，西云是友生。
望西山吟示周生荣朱
作者：湛若水
朝代：明
体裁：古风

西山昔爱我，山色如眼青。今我爱西山，眼与山色明。山色何为明，雨后风廓清。风雨几千度，变易尘与土。尘土尚变易，人奚不速老？
望西山吟示周生荣朱
作者：湛若水
朝代：明

西山昔爱我，山色如眼青。今我爱西山，眼与山色明。山色何为明？雨后风廓清。风雨几千度，变易尘与土。尘土尚变易，人奚不速老？
朝天宫习仪次日边何二奉常既往上陵有作见怀次韵
作者：湛若水
朝代：明

玄房秋雨更潇森，滴滴随风直到心。感慨于时竟何补，酒杯在我不论深。两贤謦欬犹如昨，千古人心只是今。琴遇知音须一奏，敢言天下少知音。
期邹谦之不至，走笔寄之
作者：湛若水
朝代：明

我来我有期，我期天不知。寄语东郭子，可悟天人机。
朱明夜坐久雨喜见月色
作者：湛若水
朝代：明

山月圆明照八方，祇应云雨蔽清光。拥衾独倚朱明坐，中夜蟾光已到床。
朱明洞闻松声众观有五色禽之集
作者：湛若水
朝代：明

正便幽寂尘嚣绝，又恼松涛聒耳多。五色禽来还夺日，主人翁者问如何？
朴水渔舟
作者：湛若水
朝代：明

渔者乐水浅，鱼性乐水深。渔鱼各有欲，虚舟本无心。
李亲秉衷过烟霞赠之
作者：湛若水
朝代：明

抱病烟霞居，与世日相遐。不见交亲至，惟见白云过。孟夏风云会，送子来大科。洞门修且深，窈窕入烟萝。群彦翕然集，宴饮酣且歌。警发同文会，言笑靡及他。岂无欲君意，未敢言琢磨。不谓即言旋，白云如子何。贱躯因晨风，饯子山之阿。
李医诗
作者：湛若水
朝代：明

人爱李生药，我爱李生心。谁廓此心用，为世起呻吟。
李宫谕母太淑人八十寿诞
作者：湛若水
朝代：明

四世同筵寿益奇，孙曾拜舞随儿嬉。司徒寿盏称王母，戏彩贤郎是帝师。同贺亲宾皆胜侣，齐歌圣善更新诗。定应来岁貤金玉，供帐年年渐改为。
李阳江心将至安庆
作者：湛若水
朝代：明

李阳河北庆阳城，船到江心水逆行。船头波浪舂天起，船底风雷动地生。
松谷为洪侍御峻之外舅胡君洪
作者：湛若水
朝代：明

夫谷亦幽矣，况复万松深？丈人此揽结，如入空禅林。绿云迷慧眼，涛声惊静心。幽深尔自得，于人何处寻？
板筑一首
作者：湛若水
朝代：明

板筑非吾辈，心期鹿洞前。凿池得新月，伐竹见全天。翠嶂围高阁，黄云对小轩。仲冬岁癸亥，短咏记吾年。
梁俭庵司徒七十华诞
作者：湛若水
朝代：明

我闻莘挚言，俭德怀永图。小俭财用节，大俭意必无。愈俭德愈精，精一天为徒。俭翁跻七十，俭化七十遭。祝过百千●，国脉与长悠。
楼陴两洞轩中坐对兰花
作者：湛若水
朝代：明

三畹碧兰两洞花，氤氲六合一同家。馨香不受皮肤隔，呼吸朝朝共日华。
檃括格物之说
作者：湛若水
朝代：明

大学崇至善，格物为实地。格者意身心，是谓至其理。如彼之国都，亲见乃知至。平地说相轮，伯淳所以耻。格之厥功何，知行并时诣。终日及终身，惟此一大事。何为齐治平，即前物理是。万一本同原，体用元非二。道丧千载馀，支离为简易。谁能一扫之，敢以告吾子。
次九日送酒韵酬和未斋函谷兼呈北川二首
作者：湛若水
朝代：明

云液珊珊落夜槽，郁金香动更葡萄。樽前南海心同远，脚底云龙步欲高。古今醉眼还醒眼，贤圣清醪定浊醪。会得南山真意在，胸中何病不如陶。曾听吴姬压酒槽，江南八月熟葡萄。川翁走送情非浅，木老由来兴本高。响戛青云非我句，愁随黄菊泛谁醪。若将诗酒来相拟，公是诗陶又酒陶。
次九日送酒韵酬和未斋函谷兼呈北川二首·其一
作者：湛若水
朝代：明

云液珊珊落夜槽，郁金香动更葡萄。樽前南海心同远，脚底云龙步欲高。古今醉眼还醒眼，贤圣清醪定浊醪。会得南山真意在，胸中何病不如陶。
次九日送酒韵酬和未斋函谷兼呈北川二首·其二
作者：湛若水
朝代：明

曾听吴姬压酒槽，江南八月熟葡萄。川翁走送情非浅，木老由来兴本高。响戛青云非我句，愁随黄菊泛谁醪。若将诗酒来相拟，公是诗陶又酒陶。
次介溪韵喜李叙庵宗伯同张阁老被召同游西苑相谷祇亲蚕坛位
作者：湛若水
朝代：明

召命传宣出紫宸，彩云西拥到宜春。即看致主同三德，自古襄时在二人。务本移风知有地，赓歌流韵又从新。共称圣主今尧舜，自有当时弼直臣。
次前韵和李司马武试之作
作者：湛若水
朝代：明

重重罗网自天申，谁道中原没凤麟。自昔将军不好武，于今介胄等垂绅。棘围琐闼论文细，耀德观兵发政新。记得兼资神祖语，还期皇祚过千春。
次前韵酬万治斋司马
作者：湛若水
朝代：明

看花骑马也曾同，中岁行藏付钓筒。世事几回棋局里，家山长在梦魂中。我无奇计裨王道，君有新诗似国风。笔战降旗真欲树，挥戈无用紫髯翁。
次大学士方樵翁用濂溪韵开金牛洞之作三首
作者：湛若水
朝代：明

喜为名山添好人，万重云水自由身。世间梦尽都知幻，只有元初一念真。江山由我不由人，由我方为自在身。高处振衣还洗耳，落花啼鸟尽天真。且免攒眉对俗人，青山为枕云为身。这回便得从吾乐，事事从吾事事真。
次大学士方樵翁用濂溪韵开金牛洞之作三首·其一
作者：湛若水
朝代：明

喜为名山添好人，万重云水自由身。世间梦尽都知幻，只有元初一念真。
次大学士方樵翁用濂溪韵开金牛洞之作三首·其三
作者：湛若水
朝代：明

且免攒眉对俗人，青山为枕云为身。这回便得从吾乐，事事从吾事事真。
次大学士方樵翁用濂溪韵开金牛洞之作三首·其二
作者：湛若水
朝代：明

江山由我不由人，由我方为自在身。高处振衣还洗耳，落花啼鸟尽天真。
次宿布村韵
作者：湛若水
朝代：明

连云草色润，带雨花枝寒。物态兼诗得，羁怀共酒欢。青牛谁谷口，紫气此檐端。惭愧非吾辈，临关重倚阑。
次巾石子吕学士南岳韵奉答因招隐
作者：湛若水
朝代：明

昨夜梦怀玉，诗卷来高台。巾石好明月，照入我襟怀。罗浮志已壮，岂为疾所摧。八荒云我闼，瞬息能往来。飘飘乘云车，跃跃苍龙随。云涛生浩浩，无迹不可裁。疑丞孰先后，无乃点与回。
次潘黄门人日韵三首
作者：湛若水
朝代：明

春自东南至，迎予作伴行。草新随意长，花故傍人明。旅处亲童仆，遐方赖友生。秉芳欲寄汝，路渺又难征。人日占晴候，元亨乃时行。宿雾停风合，疏云漏日明。三阳开景运，两度昧明生。欲讼雨师去，巫咸其上征。地幻乎天设，奇观纵此行。也须潘仲鲁，消得湛元明。日夕黄鹂语，春风碧草生。只难销此恨，采采念孤征。
次潘黄门人日韵三首·其一
作者：湛若水
朝代：明

春自东南至，迎予作伴行。草新随意长，花故傍人明。旅处亲童仆，遐方赖友生。秉芳欲寄汝，路渺又难征。
次潘黄门人日韵三首·其三
作者：湛若水
朝代：明

地幻乎天设，奇观纵此行。也须潘仲鲁，消得湛元明。日夕黄鹂语，春风碧草生。只难销此恨，采采念孤征。
次潘黄门人日韵三首·其二
作者：湛若水
朝代：明

人日占晴候，元亨乃时行。宿雾停风合，疏云漏日明。三阳开景运，两度昧明生。欲讼雨师去，巫咸其上征。
次韵介溪太宰灵谷寺见寄二首
作者：湛若水
朝代：明

风递歌声过，令人毛骨寒。我歌青竹枕，公咏白云端。一啸天地窄，再歌胸膈宽。即须鞭鹤去，暂结寿厓欢。遥忆羊肠路，初行未觉通。前途须自到，真境与人逢。五字闻孤唱，三更梦远峰。诸天在云外，风送隔山钟。
次韵介溪太宰灵谷寺见寄二首·其一
作者：湛若水
朝代：明

风递歌声过，令人毛骨寒。我歌青竹枕，公咏白云端。一啸天地窄，再歌胸膈宽。即须鞭鹤去，暂结寿厓欢。
次韵介溪太宰灵谷寺见寄二首·其二
作者：湛若水
朝代：明

遥忆羊肠路，初行未觉通。前途须自到，真境与人逢。五字闻孤唱，三更梦远峰。诸天在云外，风送隔山钟。
次韵元默弟登黄云
作者：湛若水
朝代：明

天来紫府人非世，山到黄云草亦香。桃雨坠红春事晚，竹风摇翠午衣凉。鸟鸣独树溪当面，樵语千峰路更傍。两马联翩何处客，酒瓢高挂与诗囊。
次韵元默游萝峰寺
作者：湛若水
朝代：明

乱水泠泠而北出，诸山靡靡以傍围。一蒲古寺僧无语，独树交花莺自啼。有客吟诗一石上，无边春色隔林迷。请君更上峰头看，回首人间步步低。
次韵元默游萝峰寺
作者：湛若水
朝代：明

春日春风吹客行，好春元在最高层。千寻石上看流水，独自鸣钟何处僧。
次韵刘毅斋诸公游东山
作者：湛若水
朝代：明

将晴欲雨此何山，我亦半醒半醉间。泥滑未须愁晚暮，崖高犹拟直追攀。到穷真境都无事，了悟浮生始觉閒。闻说上方花更好，莫教不采竟空还。
次韵吕仲木修撰赴予边炉之作兼呈崔穆黄诸君
作者：湛若水
朝代：明

乾坤浑浑一洪炉，一处由来具万殊。若比圣功如火候，非君调燮复谁乎。
次韵吴白楼冢宰斋居
作者：湛若水
朝代：明

斋居今雨一灯同，风竹如吹嶰谷筒。正忆往年仙乐动，共扶晴日彩云中。明烟感格通三极，圣德中和协八风。南国五回瞻望处，寸心折尽一衰翁。
次韵和夏桂洲癸巳孟春斋居之作
作者：湛若水
朝代：明

初春夜气着人寒，坐点更筹夜未阑。面壁东垣如梵寺，窥人西月过长安。幸逢圣世寅三礼，尚想虞廷命九官。赖有公馀大宗伯，诗筒排日下吟坛。
次韵和廖洞野翰长院中观莲四首
作者：湛若水
朝代：明

御气通龙阁，花光接凤池。清香超圣品，静直不凡姿。过雨添诗兴，新荷当酒卮。还闻君子德，在远益相宜。天然元不作，清水出芙蓉。自挹瀛洲秀，因思太华峰。神清天所降，根净地攸钟。若就观莲赋，名书必蔡邕。缥缈姮娥府，璀璨碧玉堂。大千嬉日旭，尺五接天光。不着群花色，兼闻自性香。谁云衰白叟，无算尚能觞。接引谁仙子，观莲无极翁。浴神群玉府，弄化水晶宫。杯酒频经眼，芙蓉不耐风。及时虽领略，真赏在收功。
次韵和廖洞野翰长院中观莲四首·其一
作者：湛若水
朝代：明

御气通龙阁，花光接凤池。清香超圣品，静直不凡姿。过雨添诗兴，新荷当酒卮。还闻君子德，在远益相宜。
次韵和廖洞野翰长院中观莲四首·其三
作者：湛若水
朝代：明

缥缈姮娥府，璀璨碧玉堂。大千嬉日旭，尺五接天光。不着群花色，兼闻自性香。谁云衰白叟，无算尚能觞。
次韵和廖洞野翰长院中观莲四首·其二
作者：湛若水
朝代：明

天然元不作，清水出芙蓉。自挹瀛洲秀，因思太华峰。神清天所降，根净地攸钟。若就观莲赋，名书必蔡邕。
次韵和廖洞野翰长院中观莲四首·其四
作者：湛若水
朝代：明

接引谁仙子，观莲无极翁。浴神群玉府，弄化水晶宫。杯酒频经眼，芙蓉不耐风。及时虽领略，真赏在收功。
次韵和桂洲公元日之作
作者：湛若水
朝代：明

春光耿耿九天明，春意熙熙五凤城。元会君臣须一德，嵩呼夷夏已同声。不堪旧事论长恨，最好新年是太平。莫以轻阴泥阳道，都教酿雪洗天清。
次韵奉赠宗伯毛三江致仕
作者：湛若水
朝代：明

手翊飞龙起在田，策勋三让尚皇然。广论大礼群公独，冥汉高标一羽偏。累疏许归天子圣，满城都叹大夫贤。也应多谢经旬病，行李春光欲暮天。
次韵姚泽山侍御江门钧台之作因以赠别二首
作者：湛若水
朝代：明

孤鸾操罢千山暮，独屿空馀一老吟。留与钓台无限意，铁江江水不如深。无事持竿八十年，有人炼石补天穿。登台不尽相思处，望断停云踏藓钱。
次韵姚泽山侍御江门钧台之作因以赠别二首·其一
作者：湛若水
朝代：明

孤鸾操罢千山暮，独屿空馀一老吟。留与钓台无限意，铁江江水不如深。
次韵姚泽山侍御江门钧台之作因以赠别二首·其二
作者：湛若水
朝代：明

无事持竿八十年，有人炼石补天穿。登台不尽相思处，望断停云踏藓钱。
次韵姚泽山大巡罗浮八咏 其一 朱明洞
作者：湛若水
朝代：明

谩品朱明七洞天，论人论智不论年。丹青不解传神去，但写崖泉百丈悬。
次韵姚泽山大巡罗浮八咏 其七 大石楼
作者：湛若水
朝代：明

大石楼居天大脩，玲珑积翠空中浮。楼下王孙今不见，斜阳输与落軥辀。
次韵姚泽山大巡罗浮八咏 其三 黄龙洞
作者：湛若水
朝代：明

百丈崖头更问源，珊珊流水铁桥前。飞云忽被风吹散，万树桃花锦一川。
次韵姚泽山大巡罗浮八咏 其二 青霞洞
作者：湛若水
朝代：明

青霞真人乘鹤去，洞口封霞空自青。又有真人来卜筑，虾蟆峰下说生生。
次韵姚泽山大巡罗浮八咏 其五 飞云顶
作者：湛若水
朝代：明

飞空直上飞云顶，踏断铁桥无路还。公还不还心亦死，纵上无山意未阑。
次韵姚泽山大巡罗浮八咏 其八 铁桥
作者：湛若水
朝代：明

铁桥桥下水翻飞，信步吾行行不疑。童子隔溪闻对语，公今是稳是危时。
次韵姚泽山大巡罗浮八咏 其六 小石楼
作者：湛若水
朝代：明

小石桥居天小脩，藤萝十丈缀悬旒。玉玉割与蓬莱股，流落于今在海陬。
次韵姚泽山大巡罗浮八咏 其四 天华洞
作者：湛若水
朝代：明

觉山泽山同爱山，春来不来春又残。四贤祠宇天华上，司马行窝亦扁颜。
次韵姚泽山大巡罗浮八咏·朱明洞
作者：湛若水
朝代：明

谩品朱明七洞天，论人论智不论年。丹青不解传神去，但写崖泉百丈悬。青霞真人乘鹤去，洞口封霞空自青。又有真人来卜筑，虾蟆峰下说生生。百丈崖头更问源，珊珊流水铁桥前。飞云忽被风吹散，万树桃花锦一川。觉山泽山同爱山，春来不来春又残。四贤祠宇天华上，司马行窝亦扁颜。飞空直上飞云顶，踏断铁桥无路还。公还不还心亦死，纵上无山意未阑。小石桥居天小脩，藤萝十丈缀悬旒。玉玉割与蓬莱股，流落于今在海陬。大石楼居天大脩，玲珑积翠空中浮。楼下王孙今不见，斜阳输与落軥辀。铁桥桥下水翻飞，信步吾行行不疑。童子隔溪闻对语，公今是稳是危时。
次韵少司马李公初度之作
作者：湛若水
朝代：明

岳降逢辰甫及申，谁家此日产麒麟。折冲尊俎皆文雅，贤誉辉光在缙绅。好事每从初度见，风花又领一番新。祈天永命惟平格，我欲相期几百春。
次韵潘黄门出关宿坡垒之作
作者：湛若水
朝代：明

水承山管了公程，驻节关西憩晚晴。已信众星能拱极，谩劳仪卫盛陈兵。春风到处人争睹，雨露来时草亦荣。欲寄归心随出日，中天下直是神京。
次韵潘黄门寿昌河之作二首
作者：湛若水
朝代：明

却如周宰孔，不似晋临河。已见天无外，还闻海不波。影随一苇渡，声接两涯歌。遥想唐虞化，南郊羲暨和。回首千山路，消愁见此河。滥觞立鹭渚，映阁浴凫波。有客乘槎过，何人鼓枻歌。蛮音不须解，以臆宣天和。
次韵潘黄门寿昌河之作二首·其一
作者：湛若水
朝代：明

却如周宰孔，不似晋临河。已见天无外，还闻海不波。影随一苇渡，声接两涯歌。遥想唐虞化，南郊羲暨和。
次韵潘黄门寿昌河之作二首·其二
作者：湛若水
朝代：明

回首千山路，消愁见此河。滥觞立鹭渚，映阁浴凫波。有客乘槎过，何人鼓枻歌。蛮音不须解，以臆宣天和。
次韵潘黄门市桥之作
作者：湛若水
朝代：明

五色云中渡鹊桥，九天露下浥星轺。地穷朱鸟心犹壮，程尽冥鹏意尚遥。珠树西将求硕果，扶桑东去挹孤标。不堪母念思方切，欲报君恩愧未饶。
次韵潘黄门谒伏波祠
作者：湛若水
朝代：明

始定南旌拟过祠，春蘩此日进吾卮。飘风薏苡明珠贝，积藓勋名蚀鼎彝。世且英雄皆庙食，公于冠履有维持。乘舟三叹重回首，得意藤萝剪阿谁。
次韵王司马斋居尝冰之作而扩其义寓感慨焉
作者：湛若水
朝代：明

乍喜传冰济郁蒸，少间战战复兢兢。却因细嚼凌阴后，犹忆春初履薄冰。
次韵答东所张先生
作者：湛若水
朝代：明

共将蓑笠谢冠缨，中岁犹污一第名。金马有官藏曼倩，成都无地隐君平。邯郸我了人间梦，声誉君归使者旌。亦恐乖崖久閒散，时方救火得无情。
次韵答郭总戎武定题烟霞洞二首
作者：湛若水
朝代：明

百万胸中藏甲，悬河口里生波。顾我烟霞何意，无能知我无他。七十二峰光影，二百里外风波。不笑人间冷澹，高情那识其他。
次韵答郭总戎武定题烟霞洞二首·其一
作者：湛若水
朝代：明

百万胸中藏甲，悬河口里生波。顾我烟霞何意，无能知我无他。
次韵答郭总戎武定题烟霞洞二首·其二
作者：湛若水
朝代：明

七十二峰光影，二百里外风波。不笑人间冷澹，高情那识其他。
次韵答陈天游京兆兼呈白楼冢宰
作者：湛若水
朝代：明

大道元来是大同，谁分大海入纤筒。区区索我形骸外，浩浩同胞宇宙中。骞举直须凭巨翼，廓清端合谢长风。欲知圣学真端的，去问舂陵无极翁。
次韵见素司寇送大廷尉郑山斋先生之陕右二首
作者：湛若水
朝代：明

江右相逢记昔年，谁将只手欲扶颠。素翁自尔同云卧，圣主招来上钓船。昨夜法星辞帝座，秋光评品带秦川。愁闻司寇归休疏，未到丕时得稳眠。偶因舒啸别长亭，未得哺糟耻独醒。袖里双龙须此耀，人间只眼向谁青。大经大法皆皇道，公是公非即性灵。万里长城在君手，磨崖他日待镌铭。
次韵见素司寇送大廷尉郑山斋先生之陕右二首·其一
作者：湛若水
朝代：明

江右相逢记昔年，谁将只手欲扶颠。素翁自尔同云卧，圣主招来上钓船。昨夜法星辞帝座，秋光评品带秦川。愁闻司寇归休疏，未到丕时得稳眠。
次韵见素司寇送大廷尉郑山斋先生之陕右二首·其二
作者：湛若水
朝代：明

偶因舒啸别长亭，未得哺糟耻独醒。袖里双龙须此耀，人间只眼向谁青。大经大法皆皇道，公是公非即性灵。万里长城在君手，磨崖他日待镌铭。
次韵贺叙庵李宗伯受玉带之赐
作者：湛若水
朝代：明

瑞光一带下中宸，二月既望天王春。共看比德同无类，始信朝廷实有人。荣耀未论稽古力，赞襄直作有虞臣。重华协帝今皇是，礼乐千年又一新。
次韵贺夏桂洲学士受赐箱金犀带
作者：湛若水
朝代：明

金蕙生香礼乐身，通天文犀不足珍。自惭圣世曾何补，公在当朝更几人。明良际遇云龙会，制作辉光耳目新。想得沃心愈纯一，皇言今见出如纶。
次韵边奉常早习仪朝天宫之作
作者：湛若水
朝代：明

居然仙仗列森森，南北尧天共此心。五度嵩呼瞻圣切，两年芹曝祇谁深。琳宫想像蓬莱地，宝运争看治化今。惆怅金陵秋雨里，何由洗耳听韶音。
次韵送顺之赴试
作者：湛若水
朝代：明

昨宵桂影照君床，定领秋闱第一香。不尽乾坤閒事业，且将文字小揄扬。云龙有会开金榜，风雨无妨护锦囊。卧病烟霞独惆惕，送君无语到行藏。
武夷风月代券付洪子歌
作者：湛若水
朝代：明

武夷风月与人同，光霁之体无彼我、无终穷。宇宙充塞，流行大通。风月阅人知多少，人不见风月之始终。尧舜亦在光被中，回视浮云点太空。千古此明月，万古此清风。风来无迹，月去无踪。口不可授神可融，回也卓尔末由从。武夷风月匪衣钵，以付洪子得其宗。得之衣钵亦无有，老拳槌碎还穹窿。辛丑夏四月三日，甘泉居士湛若水书于胥江舟中。
武溪吟
作者：湛若水
朝代：明

武溪溪水深，欲往隔云浔。美人在何许，风采空遗音。忧思满南北，托之被弦琴。惟有江门石，可以写我心。
殿元石鹿子李子来诗举六字心诀深契道妙予病不能诗为十三字长句代诗酬贺云
作者：湛若水
朝代：明

嗟状元及第气干青云身依日月，犹不忘随处体认天理六字微诀，大学格致诚正修齐治平一囊括。经筵进讲启心沃心可以从头说，嗟石鹿子为天下得人知人之哲，为邦家之光为斯文如笺之不绝。
母病不寝而作
作者：湛若水
朝代：明

溪莲水晶秀，结子心独苦。抚己良自惜，不若忘忧草。昨忻菽水欢，今病心如捣。肺肝倘可疗，岂但慕割股。肝肺亦已摧，安得悲速老。老态发日逼，发白心转赤。暮暮与朝朝，左右进药食。食苦谁能甘，食甘谁能释。视膳古为孝，一气共忻戚。何日上高堂，彩衣奉颜色。
毛献清殿元乃婿王世芳年十八领乡荐会试下第因留毕姻于毛氏以孟秋还太仓
作者：湛若水
朝代：明

弃繻略比终军少，折桂初逢素女游。且逐鹿车归海曲，还如萧史别秦楼。冰清玉润终辉映，白璧明珠岂暗投。他日尚书传仲默，几年南国咏雎鸠。
水藤吴君名纯号藤川行年七十七好学不倦来访天关执弟子礼次韵二首赠之
作者：湛若水
朝代：明

一啸天关烟霞深，天君洒落坐天心。藤川丈人休问我，尔有昭昭上帝临。眼前鱼鸟自高深，万古乾坤万古心。客问曲肱何事乐，在登临不在登临。
水藤吴君名纯号藤川行年七十七好学不倦来访天关执弟子礼次韵二首赠之·其一
作者：湛若水
朝代：明

一啸天关烟霞深，天君洒落坐天心。藤川丈人休问我，尔有昭昭上帝临。
水藤吴君名纯号藤川行年七十七好学不倦来访天关执弟子礼次韵二首赠之·其二
作者：湛若水
朝代：明

眼前鱼鸟自高深，万古乾坤万古心。客问曲肱何事乐，在登临不在登临。
永思为仪制闵主事旦
作者：湛若水
朝代：明
体裁：古风

永言谁孝思，孝思思维则。其则亮不远，反求自天德。大孝终身慕，自慕终自身。手足未启前，履薄如临深。跬步一或忘，不孝与不仁。不仁者违天，不孝者违亲。违亲斯不孝，违天斯不人。
永思为仪制闵主事旦
作者：湛若水
朝代：明

永言谁孝思？孝思思维则。其则亮不远，反求自天德。大孝终身慕，自慕终自身。手足未启前，履薄如临深。跬步一或忘，不孝与不仁。不仁者违天，不孝者违亲。违亲斯不孝，违天斯不人。
永新诸生尹克恭龙诚史鸣辞归赠之诗
作者：湛若水
朝代：明

三五青衿破紫云，循循言自艾陵君。独怜岁晚归期逼，半载西铭未讲闻。
江东登舟中流阻风易以小艇乃能抵岸
作者：湛若水
朝代：明

晓出江东门，遥望江浦埏。风波咫尺耳，而况万里船。船大难为用，舴艋吾周旋。尝闻一苇杭，传说济巨川。留滞荒洲外，嗟哉行路难。
汤中山贰守两子价钦下第南归凤山即席赋寄
作者：湛若水
朝代：明

凤凰山下想高栖，乳凤双双接翅飞。目断停云正忆尔，援琴手把五弦挥。
汶上县作
作者：湛若水
朝代：明

沿流及汶上，问是古中都。宣尼有流化，男女别行途。有堂表思圣，遗准存圣模。治者平偏党，学以平卑高。扩之遂相鲁，东周其庶乎。水也未升堂，入室安可图。寄语都人士，希圣无自诬。
治官舍后小圃种蔬大吟
作者：湛若水
朝代：明

先哲家为山，予独爱坦夷。后园积土丘，铲高平其低。我无治平术，仿井理蔬畦。纵横称疏密，南北方东西。以兹如我心，周正无斜攲。抱瓮有代劳，桔皋遂忘机。老夫自退食，随意行杖藜。非徒见生意，亦且调燮之。培灌自时若，雨旸不可期。怀彼灌园翁，食力无忸怩。利泽苟公溥，何必拔园葵。岂无废地力，而况暴殄为。理蔬不愧高，理蔬不愧卑。不熟知时馑，举箸思氓疲。天下尚多山，崎岖不可犁。安得尽经理，井授无流离。岂止无流离，乡井无寒饥。饥寒不切身，礼义生天彝。四方措兵刑，馨香格神祇。始知农圃事，是为太平基。泉叟癸巳冬，理蔬作此诗。
泗州夙赴基运山祭告道中
作者：湛若水
朝代：明

鸡鸣夙严驾，戴月冒秋霜。皇命事三陵，于焉肃祼将。踧踖履神地，草莱愁践伤。生意谅无极，勿使我心慌。
泗州学讲后作示诸生
作者：湛若水
朝代：明

圣途久芜秽，吾衰复谁治。人乃天地心，三才为纲维。如何餍糠粕，人人醉如泥。安得独醒者，哺糟啜其醨。豁然见天地，见南北东西。见心有六经，见心能百为。见心本广大，见心本精微。见心本高明，见心无倚陂。人心即宇宙，人心即两仪。两仪与宇宙，吾能握其机。问机是何为，欲语逼归期。诸生试自思，反求自得之。
泛太湖访九和侍讲聚坞别业
作者：湛若水
朝代：明

少非风尘姿，雅志在丘壑。偶从野王舟，春夜太湖泊。茆公向我揖，为我举云幕。雨后空宇澄，天高极寥廓。七十二峰峦，缥缈天际落。日短意不穷，更上湖边阁。
洪器之梓寿亲
作者：湛若水
朝代：明

昔憩斗山城，俯视老人星。还歙多老人，大老百二龄。我寿本无极，宇宙同生生。为子侑寿觞，将亲过大庭。
浚烟霞后洞新泉得七石榻
作者：湛若水
朝代：明

有客晨叩门，劝我浚新泉。适当连雨天，工暇土脉匀。发石玉已喷，除壤榻自陈。布列象斗极，可以坐七贤。尹公几中尊，次左湛子焉。邓子居右方，方君左临渊。甘也接邓膝，南上秩有伦。馀二若有待，不备惟其人。清如此泉者，来居无厚颜。
海印寺镜光阁登高二首
作者：湛若水
朝代：明

镜光前无路，才行始通窍。窈窕入云磴，攲侧行木杪。凭虚知天高，俯下觉形小。诣道如是观，洒落万物表。镜光本胜游，匪为谢尘扰。登高舒远眸，习静观众妙。风景翻多忧，履危愈悄悄。悠然望旷野，目尽意不了。
海印寺镜光阁登高二首·其一
作者：湛若水
朝代：明

镜光前无路，才行始通窍。窈窕入云磴，攲侧行木杪。凭虚知天高，俯下觉形小。诣道如是观，洒落万物表。
海印寺镜光阁登高二首·其二
作者：湛若水
朝代：明

镜光本胜游，匪为谢尘扰。登高舒远眸，习静观众妙。风景翻多忧，履危愈悄悄。悠然望旷野，目尽意不了。
渡乌蛮滩行路难
作者：湛若水
朝代：明
体裁：古风

行路难兮难于上青空，龙门蜀道无乃同。千石万石罗剑锋，一望箭括不可通。急水屈折流其中，水底□确如伏龙。倒泻倏忽疾于风，猿啼鸟唤听未终。舟人不暇辨西东，长年三老难为工。行路难兮难于上青空，我惊世路悲转蓬。夷险变态不可穷，意轻人命如发蒙。翻覆云雨仍从容，又何必瞿塘滟滪，突兀如象方为凶。
游三州岩
作者：湛若水
朝代：明

昔欲访名岩，匪为恣盘游。闻有先哲踪，因兹仰前修。野云埋古院，光风满层丘。伊人不可见，顿令我心忧。溪莲有佳实，欲采渺无由。
游南岳途中晚枕念丹山少汾月朔至今六日渺无来耗作歌迟之二章
作者：湛若水
朝代：明

月之朔，明复生，日六更矣升复升，日月逾迈无留情。我怀伊人，渺不与我，寄声长江，风雨何溟溟，君来不来我西行。我西行兮路何之，芙蓉之西西更西。路堂堂兮不岐，中行独复畴因依。祝融洒落无朋侪，望伊人兮胡不来。必有以也何迟迟，宁使予兮心悲以猜。
游南岳途中晚枕念丹山少汾月朔至今六日渺无来耗作歌迟之二章·其一
作者：湛若水
朝代：明

月之朔，明复生，日六更矣升复升，日月逾迈无留情。我怀伊人，渺不与我，寄声长江，风雨何溟溟，君来不来我西行。
游南岳途中晚枕念丹山少汾月朔至今六日渺无来耗作歌迟之二章·其二
作者：湛若水
朝代：明

我西行兮路何之，芙蓉之西西更西。路堂堂兮不岐，中行独复畴因依。祝融洒落无朋侪，望伊人兮胡不来。必有以也何迟迟，宁使予兮心悲以猜。
游嘉善寺题后峒石壁
作者：湛若水
朝代：明

飞空片片如鸿翼，盈盈仙掌尘凡隔。怪石幽崖鬼所擘，不然亦是雷霆劈。女娲补天炼五色，混沌劳攘谁开辟。七日凿死天亦戚，因思五岳本同根，浑沦直赖回天力。重看宇宙还完全，归去登歌盘古石。
游小华山
作者：湛若水
朝代：明

小华与西华，大小何所分。究竟西华月，亦是小华云。云月无疆界，南北本同天。无穷天理教，突过希夷前。
游梅花水
作者：湛若水
朝代：明

昔观南海水，今见梅花泉。沛然生我心，因知南海源。
游湘湖
作者：湛若水
朝代：明

始闻湘湖胜，三夜梦见之。先拈龟山香，乃敢陟湖堤。旁湖山气合，山与云天齐。渐进迷远近，逾深遂忘归。
游白鹿洞
作者：湛若水
朝代：明

十亩堂开旧典刑，诗成白鹿也来听。群山靡靡水争出，独树荒荒鸟自鸣。烟散香炉浮俎豆，苔生漱石上檐楹。废兴独有人心在，五百年来拜后生。
游罗浮
作者：湛若水
朝代：明

何处登高何处峰，世间遥望紫云重。坐低南极天全迥，醉烂碧桃春正浓。肯共朱明为洞主，聊从葛老问行踪。何人不到寻仙处，一缕晴烟树二松。
游罗浮四首
作者：湛若水
朝代：明

闻歌一夜动幽怀，直踏飞云万丈崖。翠霭浮云白日暝，虹桥有路青天来。三月二月春之半，千山万山花正开。笑问仙源杳何许，云涛浩浩不堪裁。飞云渺渺来空洞，洞口桃花虚映红。瑶笛长吹千里月，霓裳轻飏五铢风。玉堂回首即天府，黄石归来是赤松。静啸空山人不见，石楼烟袅麻姑峰。老鹤阅世山之隈，花开花落愁相催。举头世事都春梦，叹息人间几劫灰。随世功名悲弄影，流形天地小浮杯。要知此外无穷在，莫道曾登绝顶来。
游罗浮四首·其一
作者：湛若水
朝代：明

闻歌一夜动幽怀，直踏飞云万丈崖。翠霭浮云白日暝，虹桥有路青天来。三月二月春之半，千山万山花正开。笑问仙源杳何许，云涛浩浩不堪裁。
游罗浮四首·其三
作者：湛若水
朝代：明

老鹤阅世山之隈，花开花落愁相催。举头世事都春梦，叹息人间几劫灰。随世功名悲弄影，流形天地小浮杯。要知此外无穷在，莫道曾登绝顶来。
游罗浮四首·其二
作者：湛若水
朝代：明

飞云渺渺来空洞，洞口桃花虚映红。瑶笛长吹千里月，霓裳轻飏五铢风。玉堂回首即天府，黄石归来是赤松。静啸空山人不见，石楼烟袅麻姑峰。
游罗浮怀诸贤与钟叔辉宝潭
作者：湛若水
朝代：明

福山觉山来信稀，鹤园鹤岑血沾衣。宝潭宝潭无愆期，予登飞云从予谁。朝发铁江暮铁桥，铁桥铁江同一流。蓬莱一股谁云遥，群仙排云出相邀。
游罗浮怀诸贤与钟叔辉宝潭·其一
作者：湛若水
朝代：明

福山觉山来信稀，鹤园鹤岑血沾衣。宝潭宝潭无愆期，予登飞云从予谁。
游罗浮怀诸贤与钟叔辉宝潭·其二
作者：湛若水
朝代：明

朝发铁江暮铁桥，铁桥铁江同一流。蓬莱一股谁云遥，群仙排云出相邀。
游罗浮肩舆上望黄龙洞寄怀庞弼唐二首
作者：湛若水
朝代：明

天华白屋黄龙里，隐隐飞云两栋悬。居士旧曾开板筑，幽期须共了前缘。云起含阳也共门，乾坤一体本浑浑。合将一点程门意，四百峰头月下论。
游罗浮肩舆上望黄龙洞寄怀庞弼唐二首·其一
作者：湛若水
朝代：明

天华白屋黄龙里，隐隐飞云两栋悬。居士旧曾开板筑，幽期须共了前缘。
游罗浮肩舆上望黄龙洞寄怀庞弼唐二首·其二
作者：湛若水
朝代：明

云起含阳也共门，乾坤一体本浑浑。合将一点程门意，四百峰头月下论。
游胜泉寺
作者：湛若水
朝代：明

驱车暂出郭，已远朝市喧。更寻万泉源，洗我耳中尘。岂止耳中尘，因可清心神。安得挽天瓢，一洗世间氛。尘氛既已尽，天地皆回春。
游齐山
作者：湛若水
朝代：明

华山者了又齐山，始悟山山与性关。山水若无关涉处，如何山水得怡颜？已度仙桥窥石鼓，上清还在上方头。今霄知有来朝否？胜景应须秉烛游。
游齐山·其一
作者：湛若水
朝代：明

华山者了又齐山，始悟山山与性关。山水若无关涉处，如何山水得怡颜？
游齐山·其二
作者：湛若水
朝代：明

已度仙桥窥石鼓，上清还在上方头。今霄知有来朝否？胜景应须秉烛游。
湛泉为张天叙
作者：湛若水
朝代：明

谁为开湛泉，先得吾姓号。知是爱泉人，可与结心素。移居近泉头，对之心益幽。因达虚明体，于以长泳游。
漫兴
作者：湛若水
朝代：明

世有阳子居，人将与争席。何如睢盱子，十浆已馈食。吾道率旷野，孰谓天地窄。蹈海谁予从，南山有故宅。
漫天
作者：湛若水
朝代：明

漫天雪霏霏，遍地生寒威。一方寒可逃，漫天将安违。仆夫寒吁天，天若不闻知。天普而无为，羲和愆其期。三旬竟不返，阳道亦孔微。将匪羲和愆，云雨有常师。彼哉胡不仁，亦已焉乎而。
漱石二首
作者：湛若水
朝代：明

涧水何泠泠，涧石何磷磷。漱之欲奚为，石苔自无尘。安得石上泉，漱我耳中喧。涧水漱幽石，漱之何太勤。幽石本贞白，粲粲无缁磷。安得山下泉，漱我胸中尘。
漱石二首·其一
作者：湛若水
朝代：明

涧水何泠泠，涧石何磷磷。漱之欲奚为，石苔自无尘。安得石上泉，漱我耳中喧。
漱石二首·其二
作者：湛若水
朝代：明

涧水漱幽石，漱之何太勤。幽石本贞白，粲粲无缁磷。安得山下泉，漱我胸中尘。
潘生子嘉姑母贞节诗
作者：湛若水
朝代：明

忘独忘寡，忘寡忘贫。七十六春，忘厥女身。贞一不分，乃通于神。是谓圣善，奚节之云。姥如未信，询尔舅孙。
潘黄门海珠诗次韵
作者：湛若水
朝代：明

孤根分穗石，树影带城堤。泛泛星槎外，荒荒日驭西。两崖烟火断，一啸海云迷。便欲依僧寺，终同一鹤栖。
烟霞乐歌
作者：湛若水
朝代：明

烟霞之虚兮，与子广居兮。烟霞之极兮，与子安宅兮。归来归来兮，乐以栖迟。樵之云兮，可以兴雨。优哉游哉，乐与子处。
爱日二章章十句
作者：湛若水
朝代：明

瞻彼爱日，实慰我心。自我室处，天光下临。我行千里，弥月霾阴。仆夫痡矣，修途阻深。我行不辰，昊天何心。爱日熙熙，实系我思。于盘之子，尔暄尔曦。自我弥旬，风雨凄凄。我心忧矣，阻于涂泥。实命不偶，昊天何私。
爱日二章章十句
作者：湛若水
朝代：明
体裁：四言诗

瞻彼爱日，实慰我心。自我室处，天光下临。我行千里，弥月霾阴。仆夫痡矣，修途阻深。我行不辰，昊天何心。（一章）爱日熙熙，实系我思。于盘之子，尔暄尔曦。自我弥旬，风雨凄凄。我心忧矣，阻于涂泥。实命不偶，昊天何私。（二章）
王地官云吾名健字于行请赞小诗
作者：湛若水
朝代：明

天行一息已万里，日月违天如右旋。试问惜阴分寸者，何如息息与存存。
王士招侍御乃尊寿图诗
作者：湛若水
朝代：明

灵椿年年长，丹桂日日芳。两树相映交辉光，有鹿有鹿游其傍。地呈神芝何煌煌，天锡龄鹤来翱翔。谁开此图称寿觞，地瑞不如天瑞，天瑞不如人瑞之为家国之休祥。通彻三极寿无疆，禄养善养垂显扬，青骢绣斧谁家郎。
瑞鹅诗
作者：湛若水
朝代：明

天飞地畜类同殊，感应神通岂谓无。妙阁鹅飞鸣奋翅，穿云度玉过银湖。阁依云谷古今殊，瑞应鹅飞往事无。只欠有无争太极，他年应作小鹅湖。
瑞鹅诗·其一
作者：湛若水
朝代：明

天飞地畜类同殊，感应神通岂谓无。妙阁鹅飞鸣奋翅，穿云度玉过银湖。
瑞鹅诗·其二
作者：湛若水
朝代：明

阁依云谷古今殊，瑞应鹅飞往事无。只欠有无争太极，他年应作小鹅湖。
甘景阳司训自郡中还过小瀛
作者：湛若水
朝代：明

客舟何悠悠，来自天际头。水荇动微飙，旭日孤帆收。云是樗里子，薄言与同游。维南有嘉木，好鸟时相求。对此终日夕，聊以忘吾忧。未应小瀛月，虚系荡湖舟。
甘泉子成童时馆坡山白莲池东房嘉靖甲寅夏李氏右坡青霞父子邀饮于大钟之楼旧迹变迁惕焉感怀
作者：湛若水
朝代：明

白莲池上觅仙踪，曾听攒眉夜夜钟。七十年前灯火地，东寻无路白云封。
甘泉山诗
作者：湛若水
朝代：明

是山皆我乐，何必吾家山。此山非我有，胡乃名甘泉。而我有行窝，适在泉山前。始知天所作，意或遗斯人。我来陟山巘，翕然集群贤。谁为引天瓢，谁为酌天泉。一歃尘虑散，再歃澄心魂。岂止澄心魂，毛骨皆通神。安得将此泽，普为天下春。
用前韵送司马莪峰先生考绩癸巳十一月十六日
作者：湛若水
朝代：明

莪峰相见服俱青，怀抱经纶是大经。署事初筵随接篆，论心倾盖已忘形。历扬勋业瀰中外，笑比迂儒愧径庭。此去报君兼鲁政，更看北斗耀文星。
用原韵酬姜仁夫兼柬董道卿四首
作者：湛若水
朝代：明

我本增城子，家实在天山。持此观化意，遨游乎人间。游居以一视，忙处有真閒。土木长兀兀，佩玉自珊珊。涓流赴大海，星火势必然。寄语远游子，游心夙当还。还此远游念，即事乃名山。鱼泳深渊底，鸟飞霄汉间。此理盈宇宙，万变心自閒。登山索美玉，入海寻名珊。自兹皆外求，我言然不然。至宝本固有，何必徒往还。往还等妄虑，谁能不同天。天枢寂不动，万事如云烟。异哉狂驰子，乃欲出人寰。垂涎探宝藏，脱迹蓬莱山。耳能听丝竹，目能辨蚩妍。天灵参我前，宇宙相周旋。周旋至南极，弭节金华天。道逢同心子，班荆坐野烟。凭高一舒啸，直欲小八寰。八寰皆我闼，何处是故山。霭霭晴岚翠，灼灼春花妍。千秋风浴意，乐矣忘言旋。
用原韵酬姜仁夫兼柬董道卿四首·其一
作者：湛若水
朝代：明

我本增城子，家实在天山。持此观化意，遨游乎人间。游居以一视，忙处有真閒。土木长兀兀，佩玉自珊珊。涓流赴大海，星火势必然。寄语远游子，游心夙当还。
用原韵酬姜仁夫兼柬董道卿四首·其三
作者：湛若水
朝代：明

往还等妄虑，谁能不同天。天枢寂不动，万事如云烟。异哉狂驰子，乃欲出人寰。垂涎探宝藏，脱迹蓬莱山。耳能听丝竹，目能辨蚩妍。天灵参我前，宇宙相周旋。
用原韵酬姜仁夫兼柬董道卿四首·其二
作者：湛若水
朝代：明

还此远游念，即事乃名山。鱼泳深渊底，鸟飞霄汉间。此理盈宇宙，万变心自閒。登山索美玉，入海寻名珊。自兹皆外求，我言然不然。至宝本固有，何必徒往还。
用原韵酬姜仁夫兼柬董道卿四首·其四
作者：湛若水
朝代：明

周旋至南极，弭节金华天。道逢同心子，班荆坐野烟。凭高一舒啸，直欲小八寰。八寰皆我闼，何处是故山。霭霭晴岚翠，灼灼春花妍。千秋风浴意，乐矣忘言旋。
用韵
作者：湛若水
朝代：明

长鱼有奇种，运鬣翳南溟。一朝生羽翼，九万起云程。二仪范淑质，日迈月斯征。霜风吹百草，百草为不馨。愿言自栽培，不逐众衰荣。
用韵奉答学士毛白斋先生
作者：湛若水
朝代：明

即看几几仪形外，也到休休乐善时。陋识岂能酬远业，高情兼已拜新诗。逢人只说苌公学，知己长怀鲍叔思。裁得尺书凭寄与，天空日短雁来迟。
用韵留别东所张先生
作者：湛若水
朝代：明

种种元非为请缨，弄丸来往只无名。杞人徒自忧天坠，禹域空闻说地平。天上风云劳梦寐，世间贤哲几弓旌。多君赠处临岐意，我欲酬君岂世情。
甲午三月十八日欧南野司成设会于鸡鸣山凭虚阁予以风阻而返依限韵追和
作者：湛若水
朝代：明

想到凭虚思入微，况同嘉客倚晴晖。风尘阻隔非缘薄，咫尺仙凡是愿违。江水无情终日逝，冥鸿得意背人飞。故园春草年年绿，惆怅王孙归不归。
甲午元宵予奉会于池亭承诸公乘雪见过分得五言绝句体四首因以奉谢
作者：湛若水
朝代：明

寂寞幽人宅，低回长者车。坐令门巷迥，情以主宾摅。柳眼青迎客，禽心乐傍人。鹤须为起舞，童侍亦相亲。主办逡巡酒，天开顷刻花。雪光瑶海月，灯映赤城霞。酒令军经略，诗旗愚树降。门前风雪大，更为尽馀缸。
甲午元宵予奉会于池亭承诸公乘雪见过分得五言绝句体四首因以奉谢·其一
作者：湛若水
朝代：明

寂寞幽人宅，低回长者车。坐令门巷迥，情以主宾摅。
甲午元宵予奉会于池亭承诸公乘雪见过分得五言绝句体四首因以奉谢·其三
作者：湛若水
朝代：明

主办逡巡酒，天开顷刻花。雪光瑶海月，灯映赤城霞。
甲午元宵予奉会于池亭承诸公乘雪见过分得五言绝句体四首因以奉谢·其二
作者：湛若水
朝代：明

柳眼青迎客，禽心乐傍人。鹤须为起舞，童侍亦相亲。
甲午元宵予奉会于池亭承诸公乘雪见过分得五言绝句体四首因以奉谢·其四
作者：湛若水
朝代：明

酒令军经略，诗旗愚树降。门前风雪大，更为尽馀缸。
甲午正月初七日于严介溪公所寓山池作瀛洲会是日会者八公分得七言长句体为八仙歌
作者：湛若水
朝代：明

元日人日连晴明，三阳交泰阳道亨。燬规魄渊吐华精，瑞台八仙排云行。锡声鹤御风泠泠，琼琚玉佩空中鸣，冠盖闪烁如流星。主人自是爱敬客，拥帚下阶倒屣迎。恍闻异香生四座，华筵徐开孔雀屏。烹鲸炮凤煮麟髓，八珍水陆陈前庭。美酒近寄金华仙，玉露下浥来金茎。琉璃滴沥珍珠清，琼浆交迭玉糁羹。渺然一山在池北，宛隔弱水如蓬瀛。鹓鸯宝鸭立洲渚，酒徒词客皆仙灵。试问主人为谁氏，无乃西蜀严君平。自言神降奎壁星，先时历历知前生，下与云鸟纪官名。函谷传家许旌阳，育神灵宝来帝乡。暂出紫微司天仓，岁计出入为经常。紫岩前身是刘晨，天台来侍玉皇前。旧从日讲来经筵，亲受符玺统军民。姬公留后机务身，玄庵元是治仙官。清卿灵骨交天神，道流仙子出其门。愿公玄之而又玄，双脩性命道义存。方山崔嵬张紫阳，帝命督储下玉堂。满期天粟盈仓箱，庸为时弊祛秕糠。钟石缩地如长房，长安市上壶中藏。翰苑银台高穹苍，后与疲癃施药方。介立节介如逋仙，早读中秘游木天。苦辞司业参纳言，夙夜惟允天喉咽。贱子本住甘泉宫，别馆增城仍九重。天乙降精来地中，白业面壁烟霞东。陆沈金马二十冬，恭命三礼绝天通，凡骨未脱非仙踪。今夕何夕良会同，坐令玉烛回春风。酒阑云散月明空，他日莫须誇八龙。
甲午正月十一日于方山张中丞所作会限五字同音之韵
作者：湛若水
朝代：明

真乐关心不可支，先春先到好花枝。不堪胜事催诗兴，更触閒愁到酒卮。肉食只今多战垒，锦筵何处逞腰肢。折冲樽俎吾儒事，谁为将军一洒之。
甲戍正月十七日潘仲鲁黄门诸友游金华双龙赤松诸洞二首
作者：湛若水
朝代：明

晓出兰溪门，逍遥望名山。望之已可爱，而况游其间。窈窕藏境胜，夷旷令心閒。白云昼冥冥，溪流日珊珊。不见牧羊子，化石只依然。心迹俱寂寞，怅望未能还。开岁新阳候，微雪初晴天。空峒霭朝晖，石榻生寒烟。独木度危壑，千峰隔尘寰。閒同二三子，淩厉寻神山。群英播芳秀，奇葩吐清妍。真源杳何许，日夕憺忘旋。
甲戍正月十七日潘仲鲁黄门诸友游金华双龙赤松诸洞二首·其一
作者：湛若水
朝代：明
体裁：古风

晓出兰溪门，逍遥望名山。望之已可爱，而况游其间。窈窕藏境胜，夷旷令心閒。白云昼冥冥，溪流日珊珊。不见牧羊子，化石只依然。心迹俱寂寞，怅望未能还。
甲戍正月十七日潘仲鲁黄门诸友游金华双龙赤松诸洞二首·其二
作者：湛若水
朝代：明
体裁：古风

开岁新阳候，微雪初晴天。空峒霭朝晖，石榻生寒烟。独木度危壑，千峰隔尘寰。閒同二三子，淩厉寻神山。群英播芳秀，奇葩吐清妍。真源杳何许，日夕憺忘旋。
甲辰八月九日自西樵发南岳舟十二夜泊清远东林寺作
作者：湛若水
朝代：明

东林寺傍看月眠，月光水色浑同天。此时好景说不得，不是吾心未发前。
画
作者：湛若水
朝代：明

一鹊宿高枝，三鹊鸣且飞。三鹊若得志，一鹊若无为。一鹊养奇翅，九万君得知。
画
作者：湛若水
朝代：明

山霭参差屋树，江烟灭没风舠。一笑渔鱼得失，危机共在波涛。
画
作者：湛若水
朝代：明

群雀下啄泥，仰唤竹间侣。竹亦有嘉实，若为相赠许。
留别衡山唐石泉二首
作者：湛若水
朝代：明

何处名山可遁藏，紫云天柱寄山堂。清风明月为衾枕，阖辟乾坤共弛张。静笑千峰生雾霭，声闻十里如鸾凰。五峰已入烟霞癖，说著还家似断肠。井地来时许共耕，八家同井作人情。约筵消得公田入，木铎恭听圣教鸣。灵鸟歌时红药舞，钧天奏罢紫云生。朱明主亦朱陵主，两洞閒云互送迎。
留别衡山唐石泉二首·其一
作者：湛若水
朝代：明

何处名山可遁藏，紫云天柱寄山堂。清风明月为衾枕，阖辟乾坤共弛张。静笑千峰生雾霭，声闻十里如鸾凰。五峰已入烟霞癖，说著还家似断肠。
留别衡山唐石泉二首·其二
作者：湛若水
朝代：明

井地来时许共耕，八家同井作人情。约筵消得公田入，木铎恭听圣教鸣。灵鸟歌时红药舞，钧天奏罢紫云生。朱明主亦朱陵主，两洞閒云互送迎。
留题鸡鸣寺桂庵僧房二首
作者：湛若水
朝代：明

无树菩提月色空，庵前古桂发秋风。鸟窥橘井天泉涌，十日禅床借睡侬。古时贫僧无裤着，今时僧贫还卖药。却嗔病者来打门，桂花无语僧前落。
留题鸡鸣寺桂庵僧房二首·其一
作者：湛若水
朝代：明

无树菩提月色空，庵前古桂发秋风。鸟窥橘井天泉涌，十日禅床借睡侬。
留题鸡鸣寺桂庵僧房二首·其二
作者：湛若水
朝代：明

古时贫僧无裤着，今时僧贫还卖药。却嗔病者来打门，桂花无语僧前落。
病中次九山韵
作者：湛若水
朝代：明

公歌歌罢听吾歌，意了彭殇岂在多。颜氏不违三月后，也须岁月得消磨。
病剧言
作者：湛若水
朝代：明

挥手谢小儿，吾欲观大化。当尽便须尽，何用复悲诧。
病枕和答高明黎君民怀问安
作者：湛若水
朝代：明

短长昼夜岂须惊，长与天清与地宁。逆旅岂无诸客过，大冬谁信一花荣。形神葆合元来相，亥子调和太一羹。造物小儿何促狭，几旬来苦老先生。
病起次韵林见素司寇颂主上秉烛视朝经筵之作兼呈诸老二首
作者：湛若水
朝代：明

五云深处寸心悬，掖外垣西尺五天。每见诸公调玉烛，也曾一日侍经筵。赓歌直忆千年上，致主须归一德前。谁道有虞非此日，明朝更理南风弦。露立千官列宿悬，高张银烛照中天。玉炉烟转奎文地，赤舄班趍御讲筵。旭日尚须云气拥，瑞光先动紫微前。诸公幸有调和手，善治行看更改弦。
病起次韵林见素司寇颂主上秉烛视朝经筵之作兼呈诸老二首·其一
作者：湛若水
朝代：明

五云深处寸心悬，掖外垣西尺五天。每见诸公调玉烛，也曾一日侍经筵。赓歌直忆千年上，致主须归一德前。谁道有虞非此日，明朝更理南风弦。
病起次韵林见素司寇颂主上秉烛视朝经筵之作兼呈诸老二首·其二
作者：湛若水
朝代：明

露立千官列宿悬，高张银烛照中天。玉炉烟转奎文地，赤舄班趍御讲筵。旭日尚须云气拥，瑞光先动紫微前。诸公幸有调和手，善治行看更改弦。
病间奉和大司马秦凤山祈雪有应之作
作者：湛若水
朝代：明

一炷香腾烟雾昏，寒云酿雪●犹温。雨旸坐见公调燮，消渴居思我病原。沥疏乞归犹未许，忧时既●尚堪存。何人大挽天瓢去？去作苍生●济恩。
癸巳八月七日承同志诸君于杜氏园亭饯别对假山见时芳与松柏交发有感即席赋此留别以为诸君赠言之倡
作者：湛若水
朝代：明

大火变朱夏，微凉递秋阴。俯睇红芳丛，仰观松柏林。感此时节改，安得不沉吟。自强贵及时，流光互侵寻。众星拱北极，孤鹤遗南音。所欣宇宙内，万里同此心。
癸巳十月廿七翰林旧僚九人作瀛洲胜会于刘紫岩公宅上依原限韵
作者：湛若水
朝代：明

久矣不见钟山青，回首星霜五度经。过眼风云徒滚滚，昔年花柳自形形。逢迎主客挥三岛，高韵寒香载一庭。若比九人吾忝窃，东吴应有聚奎星。
癸酉除夕
作者：湛若水
朝代：明

伊昔垂髫年，逢岁辄欢喜。喜欢将何如，数日仍屈指。事与年侵寻，世网固缠己。物态迁性情，感节悲怀起。四序恒不居，天地有剥否。眇兹血气躯，神理会颓圮。四大非我物，安能保妻子。骨肉尚不顾，官爵宁久恃。困鱼乐深渊，龌龊思脱屣。何当淩高风，采薇西山趾。
登九华
作者：湛若水
朝代：明

爱鱼数临渊，安知网罟愆？爱山见山好，安知上山难？山高高无极，步步如升天。有如入大道，疾徐无所先。无先即高步，造诣何超然？俯视众山小，洒落如云烟。特立在中峰，邈矣坐忘言。
登储潭庙临潭水观大树二首
作者：湛若水
朝代：明

十八滩穷十八叹，危途历尽此登临。天地笑歌乃何意，储潭潭水不如深。习礼当时曾伐木，蔽亏日月失阴晴。不知曾有神仙过，试问祠前老树精。
登储潭庙临潭水观大树二首·其一
作者：湛若水
朝代：明

十八滩穷十八叹，危途历尽此登临。天地笑歌乃何意，储潭潭水不如深。
登储潭庙临潭水观大树二首·其二
作者：湛若水
朝代：明

习礼当时曾伐木，蔽亏日月失阴晴。不知曾有神仙过，试问祠前老树精。
登圭峰歌
作者：湛若水
朝代：明

山罗列兮青青，泉纷飞兮泠泠。人与凤高翔兮，世孰得而为缯。
登小金山有感用苏东坡韵
作者：湛若水
朝代：明

轮回莫是窥天窄，苏子德云之再来。二老只随归大化，空留渣滓妙高台。
登峄山感怀
作者：湛若水
朝代：明

吾音读禹贡，梦寐怀峄山。今我履真境，亲见胜陈编。古来穷理人，诣道亦复然。归来束六籍，面北坐九年。山阳觅孤桐，孤桐已无树。虽有千年凤，未知栖泊处。琴瑟非爱身，太和没六吕。惟有桐上月，古今自来去。岩花非可爱，爱之在吾心。是知真爱处，不在丛花林。爱花无甚浅，采花无甚深。问花莫问道，问我深浅吟。颓垣带峄山，门是纪子郭。有德不在险，胡乃大去国。狐狸穴姬垄，猿鸟悲日落。乐极哀忽生，凄风满寥廓。
登峄山感怀·其一
作者：湛若水
朝代：明

吾音读禹贡，梦寐怀峄山。今我履真境，亲见胜陈编。古来穷理人，诣道亦复然。归来束六籍，面北坐九年。
登峄山感怀·其三
作者：湛若水
朝代：明

岩花非可爱，爱之在吾心。是知真爱处，不在丛花林。爱花无甚浅，采花无甚深。问花莫问道，问我深浅吟。
登峄山感怀·其二
作者：湛若水
朝代：明
体裁：古风

上下峄山峰，危石度千重。回头倚岩坐，洒落观大通。何名为大通，是身在虚空。欲归前无路，插趐凌天风。
登峄山感怀·其二
作者：湛若水
朝代：明

上下峄山峰，危石度千重。回头倚岩坐，洒落观大通。何名为大通？是身在虚空。欲归前无路，插趐凌天风。
登峄山感怀·其二
作者：湛若水
朝代：明

山阳觅孤桐，孤桐已无树。虽有千年凤，未知栖泊处。琴瑟非爱身，太和没六吕。惟有桐上月，古今自来去。
登峄山感怀·其四
作者：湛若水
朝代：明

颓垣带峄山，门是纪子郭。有德不在险，胡乃大去国。狐狸穴姬垄，猿鸟悲日落。乐极哀忽生，凄风满寥廓。
登泗城北楼
作者：湛若水
朝代：明

登上城北楼，遥遥望三陵。王气何郁葱，千载藏威灵。城面盱眙山，淮泗来绕城。低回思沐邑，依稀怀镐京。河流泌洋洋，玄鸟兹降精。卜年讵有极，祈天岂无徵。
登琴台
作者：湛若水
朝代：明

陟登千仞冈，超然坐琴台。长倚青琅玕，举手望蓬莱。不见瑶台月，但见青鸟来。弱水几清浅，念之令人哀。
登留后閤和道林韵
作者：湛若水
朝代：明

超身直上空中閤，乌用支离百八般。多少世人平地语，相轮到了岂空言。
登金地藏塔
作者：湛若水
朝代：明

地藏峰头咏五钗，阳明去后我升阶。到来阶级无多在，拄杖飞空无伴侪。
登青霞冼子潘子读书台有感
作者：湛若水
朝代：明

青霞洞里读书台，台外风光为尔开。山月于今几圆缺，两贤何事未归来。
登飞云顶用濂溪韵三首
作者：湛若水
朝代：明

何其帝允乞馀年，有分天教作地仙。绝境未穷心未死，诸天之外有诸天。丹方传得已多年，未脱凡胎骨未仙。末路偶逢仙侣话，相期直入无穷天。自笑衰翁八十年，飞云顶上访群仙。天风吹衣白日暮，两手捉笠行中天。
登飞云顶用濂溪韵三首·其一
作者：湛若水
朝代：明

何其帝允乞馀年，有分天教作地仙。绝境未穷心未死，诸天之外有诸天。
登飞云顶用濂溪韵三首·其三
作者：湛若水
朝代：明

自笑衰翁八十年，飞云顶上访群仙。天风吹衣白日暮，两手捉笠行中天。
登飞云顶用濂溪韵三首·其二
作者：湛若水
朝代：明

丹方传得已多年，未脱凡胎骨未仙。末路偶逢仙侣话，相期直入无穷天。
百岁堂歌
作者：湛若水
朝代：明

吾闻上古上寿万八千，中古一百六十年。而今上寿称百岁，万一有之号人瑞。宇宙之气将无同，今何为啬古何丰。始知元气在燮理，匪但气数而已矣。又闻上古至仁皇，可使世为仁寿乡。高明博厚乃悠久，悠久可以配无疆。民物以之不夭折，二仪五气延三光。自馀一国及一家，积仁气象何其赊。敛时五福保寿康，神理不亏无沴邪。崇德德茂有周公，孝仁不愧古人风。有兄罹寇身急难，割股吁天天亦从。和药一歃母病起，感应之速如神功。始信古传仁者寿，一旦三回介春酒。三万六千九十日，花娆劝酒鸟音奏。人言寿域在此门，三代四代斑衣舞。贤孙肯构堂崔嵬，前人肯构后孝思。曾孙黄门我贤友，大公之世非天遗。安得四方此寿域，民物长养同熙熙，顿令此世还黄羲。
睍睆二章章六句
作者：湛若水
朝代：明

睍睆黄鸟，遗音千山。怀我良朋，声闻其先。我之思矣，矧兹德言。黄鸟睍睆，响传千岑。怀我好友，弗思德音。我之忧矣，矧彼盍簪。
睍睆二章章六句
作者：湛若水
朝代：明
体裁：四言诗

睍睆黄鸟，遗音千山。怀我良朋，声闻其先。我之思矣，矧兹德言。（一章）黄鸟睍睆，响传千岑。怀我好友，弗思德音。我之忧矣，矧彼盍簪。（二章）
督学王敬所求惇叙堂中军董容山求贞裕堂记
作者：湛若水
朝代：明

四扁恢恢专使去，徵文蔼蔼两生来。百年六月挥炎翰，人讶莲花火里开。
石潭
作者：湛若水
朝代：明

水行石上，用柔破刚。涓涓成渊，蛟龙是藏。
示学六言赠六安潘汝中黄门
作者：湛若水
朝代：明

随处体认天理，六字千圣周行。万里一心感应，虚灵中正观生。
示诸学者
作者：湛若水
朝代：明

心无一物，天理见前。何为天理，本体自然。廓乎浑兮，四时行焉。勿忘勿助，圣则同天。
示诸生兼告同志
作者：湛若水
朝代：明

圣人亦人为，诸子早辨志。持此忠信资，何远不可至。尧舜称大圣，其道孝弟耳。孝弟谁不然，鲜或见天理。天理天所为，超然绝人伪。夫谁能举之，聪明与睿智。兹理何由臻，执事自敬始。
祁门汪茂才可立久住九华来寿予以太极章答之
作者：湛若水
朝代：明

爱尔九华来秀色，寿予太极之长篇。九华看到同根处，太极中峰坐九年。
祝融峰
作者：湛若水
朝代：明
体裁：古风

我年跻八十，强半怀衡山。于兹惬所愿，谁能不为欢。雾行衣袂湿，云卧衾枕寒。清高万籁寂，神明中夜存。一声闻天鸡，红日跃海门。
祭先慈墓于荷塘有感作六言
作者：湛若水
朝代：明

半阴半晴天气，欲行不行痴情。寸草报恩罔极，行行恋恋慈茔。
福山素心亭诗
作者：湛若水
朝代：明

福山福何如，百顺之谓福。左刚而右柔，阴阳合其德。天一以生水，水泉应心澄。是名为洗心，是心亦何形。无形亦无滓，素心无可洗。吾将携素琴，为君鼓于此。
福建长乐柯生乔可尚迁博学士也斋戒三日尽弃其学而请学焉喜而与之诗二首
作者：湛若水
朝代：明

问道三千程，斋戒三阅日。斋斋致太虚，白日生尔室。骑牛以问牛，牛在宁他求。即此斋戒心，便与神明游。
福建长乐柯生乔可尚迁博学士也斋戒三日尽弃其学而请学焉喜而与之诗二首·其一
作者：湛若水
朝代：明
体裁：五言绝句

问道三千程，斋戒三阅日。斋斋致太虚，白日生尔室。
福建长乐柯生乔可尚迁博学士也斋戒三日尽弃其学而请学焉喜而与之诗二首福建长乐柯生乔可尚迁博学士也斋戒三日尽弃其学而请学焉喜而与之诗二首·其二
作者：湛若水
朝代：明
体裁：五言绝句

骑牛以问牛，牛在宁他求。即此斋戒心，便与神明游。
禺山除草吟示同志
作者：湛若水
朝代：明

窗前草不除，吾除惟恐后。不除恶草根，芝兰安得茂。兰德馨通天，草秽虫蛇薮。无为无不为，自取为何有。
秋官副郎张君允清奉诏归侍其严君天方大夫仲冬七月适遇七十有八华诞之辰予忝旧知诗以侑寿觞焉
作者：湛若水
朝代：明

昔我北趍召，倾盖过济宁。一晤语契意，知君自阳明。兹晨扣我户，告我当南行。圣明重孝理，俞允侍亲庭。家君夙谢事，冉冉八十龄。归当寿筵开，举酒招长庚。骑鹤众仙人，飘飘吹云笙。先生正加爵，怡然陶性灵。一养换三公，讵足为亲荣。予闻重叹息，世人失其情。孩提有良知，人爵灭天经。孝哉张氏子，显亲在扬名。敬为作此诗，于以侑寿觥。
秋怀三首寄王庐陵阳明子
作者：湛若水
朝代：明

秋月缺复圆，客行久不还。不还岁亦暮，念子屡长叹。叹罢继以歌，歌竟泪如泉。何时得会晤，所怀万一宣。涉园采桃李，持以赠所知。非贵桃李颜，不言自成蹊。岂无兰桂好，质以香自亏。默默牛医子，心期浩无涯。封书寄燕雁，雁不过衡阳。封书寄江鱼，鱼沉江水长。江水亦有竭，封书永不灭。耿耿无由宣，心绪自中结。
秋怀三首寄王庐陵阳明子·其一
作者：湛若水
朝代：明

秋月缺复圆，客行久不还。不还岁亦暮，念子屡长叹。叹罢继以歌，歌竟泪如泉。何时得会晤，所怀万一宣。
秋怀三首寄王庐陵阳明子·其三
作者：湛若水
朝代：明

封书寄燕雁，雁不过衡阳。封书寄江鱼，鱼沉江水长。江水亦有竭，封书永不灭。耿耿无由宣，心绪自中结。
秋怀三首寄王庐陵阳明子·其二
作者：湛若水
朝代：明

涉园采桃李，持以赠所知。非贵桃李颜，不言自成蹊。岂无兰桂好，质以香自亏。默默牛医子，心期浩无涯。
移居红岗新楼期非游山泛湖不下呈知己
作者：湛若水
朝代：明

巷无车马迹，学子时时来。就床答之问，不答亦已哉。吾以复无言，端坐同无怀。不追亦不拒，将迎不下台。
立春后七日过三十里滩乍闻莺声
作者：湛若水
朝代：明

客行卅里滩，款款闻绵蛮。声嫩语犹涩，翅新飞且还。感我故园念，春来人未旋。北雁今已归，南枝久当残。归去来山中，春草游王孙。
竹松清荫诗
作者：湛若水
朝代：明
体裁：古风

尝闻斐君子，外节以中通。虚心应霜雪，夷险无春冬。又闻髯大人，柔外且刚中。霜雪莫之陵，雨露无全功。以兹庇本支，不与时芳同。遥遥念先德，毋忝尔芳踪。若欲问圣学，诣学竹与松。何以学竹松，生理一无穷。刚通本阳德，去去成群龙。
竹松清荫诗
作者：湛若水
朝代：明

尝闻斐君子，外节以中通。虚心应霜雪，夷险无春冬。又闻髯大人，柔外且刚中。霜雪莫之陵，雨露无全功。以兹庇本支，不与时芳同。遥遥念先德，毋忝尔芳踪。若欲问圣学，诣学竹与松。何以学竹松？生理一无穷。刚通本阳德，去去成群龙。
笔峰山
作者：湛若水
朝代：明

万里历危途，芙蓉是小歇。幸逢地主贤，庶燕开漻泬。拍手仪凤来，高歌韶石裂。九鱼人馔筵，两溪尊俎列。乐矣忘主宾，天籁天际发。
答侍御朱君诗
作者：湛若水
朝代：明

陟彼泉山，其山崇崇。其崇曷以，坯土之丛。坯土之受，坯土之积。于千万仞，维以崇德。崇德曷以，忠信其址。谁学此山，子朱子礼。酌彼泉水，其泉泚泚。其泚维何，有源其涘。其源维何，众卑之归。卑以受善，维天下溪。其善其察，涓涓始达。漙博渊泉，渊深天阔。
答侍御朱君诗·其一
作者：湛若水
朝代：明

陟彼泉山，其山崇崇。其崇曷以，坯土之丛。坯土之受，坯土之积。于千万仞，维以崇德。崇德曷以，忠信其址。谁学此山，子朱子礼。
答侍御朱君诗·其二
作者：湛若水
朝代：明

酌彼泉水，其泉泚泚。其泚维何，有源其涘。其源维何，众卑之归。卑以受善，维天下溪。其善其察，涓涓始达。漙博渊泉，渊深天阔。
答安福乡进士周君得之所问八条后赋此
作者：湛若水
朝代：明

翩翩安成子，问我八条目。吾方欲无言，言中不如默。默识不识前，万里一处足。
答李鳌峰别驾二首 其一 答白云
作者：湛若水
朝代：明

山在白云山更山，此山天与老年閒。更愁十里红尘到，故著先门隔世间。
答李鳌峰别驾二首 其二 答天关
作者：湛若水
朝代：明

大隐羊城过几寒，两湖三岛怕人看。欲移枕席无人地，直向祝融峰嵿安。
答李鳌峰别驾二首·答白云
作者：湛若水
朝代：明

山在白云山更山，此山天与老年閒。更愁十里红尘到，故著先门隔世间。大隐羊城过几寒，两湖三岛怕人看。欲移枕席无人地，直向祝融峰嵿安。
答桂阳朱则之欧启河得白石壁澄潭作仰泉楼喜而赋之二首
作者：湛若水
朝代：明

白石映心白，临潭千仞高。崖头撒手去，著步得无牢。心似澄潭水，潭底日涓涓。即此观生得，何须更仰泉。
答桂阳朱则之欧启河得白石壁澄潭作仰泉楼喜而赋之二首·其一
作者：湛若水
朝代：明

白石映心白，临潭千仞高。崖头撒手去，著步得无牢。
答桂阳朱则之欧启河得白石壁澄潭作仰泉楼喜而赋之二首·其二
作者：湛若水
朝代：明

心似澄潭水，潭底日涓涓。即此观生得，何须更仰泉。
答江右刘善庵钦道乞题母墓碑
作者：湛若水
朝代：明

泉翁笔迹刘君刻，刘母坟碑老笔题。倒尽贫囊□□事，终非有所为而为。
答江山何伦柴惟道徐贤三生问自然之说
作者：湛若水
朝代：明
体裁：古风

客来问自然，本体已见前。本体何面目，见之亦至难。至难有至易，忘助两无间。两在故不测，而乃疑于天。
答江山何伦柴惟道徐贤三生问自然之说
作者：湛若水
朝代：明

客来问自然，本体已见前。本体何面目？见之亦至难。至难有至易，忘助两无间。两在故不测，而乃疑于天。
答罗生郡从白鹿洞来问所疑
作者：湛若水
朝代：明

愚智师心亦是知，乾坤此路本多岐。游人未识尼丘路，细把中庸问子思。中庸中路是吾师，捷径人间曲路岐。千里毫釐君未信，主翁元似不曾知。
答罗生郡从白鹿洞来问所疑·其一
作者：湛若水
朝代：明

愚智师心亦是知，乾坤此路本多岐。游人未识尼丘路，细把中庸问子思。
答罗生郡从白鹿洞来问所疑·其二
作者：湛若水
朝代：明

中庸中路是吾师，捷径人间曲路岐。千里毫釐君未信，主翁元似不曾知。
答谢赣州汪周潭督府
作者：湛若水
朝代：明

晨兴纵遥睇，云起南山台。悠然生远心，春风启予怀。井地久荒芜，老屋风易摧。王孙春草生，主人犹未来。情萌事自至，神往形亦随。故人远念我，寄声相取裁。举手谢德意，行驾未可回。
答邕州别驾邓诚之
作者：湛若水
朝代：明

美人昔别藤江湄，藤江山前云满溪。翳门关外春草萋，王孙王孙归不归。
答陈子望诸生求言
作者：湛若水
朝代：明

陈生屡屡求予言，欲言未言意先传。始知无言是至教，四时百物无非天。
答陈瑞山大巡书来仁面已见种子之喻二首
作者：湛若水
朝代：明

瑞山有好音，仁面见真种。不须门花实，参天由把拱。枝叶非外来，特达自本根。善乎程伯子，谷种以言仁。
答陈瑞山大巡书来仁面已见种子之喻二首·其一
作者：湛若水
朝代：明

瑞山有好音，仁面见真种。不须门花实，参天由把拱。
答陈瑞山大巡书来仁面已见种子之喻二首·其二
作者：湛若水
朝代：明

枝叶非外来，特达自本根。善乎程伯子，谷种以言仁。
答颜山农
作者：湛若水
朝代：明

永新颜氏贤，眼底于八环。如何昨寄书，劝我立杏坛。杏坛宁有几，自生民以还。夫我异于是，坛在灵台间。至近而至远，随默以随言。无行而不与，无地何立焉。留心理五典，神越三坟前。
答黄生理夫
作者：湛若水
朝代：明

黄生将北征，停辀问予路。答云致子知，胡乃更外慕。纶也避席言，吾心有知觉。南北又西东，岐径须咨度。四方与多岐，良知孰带来。所以贵问学，聪明乃日开。
粤峰歌赠鸿胪梁君禹范
作者：湛若水
朝代：明

粤峰积翠中天浮，下看南极南海流。手摩空青摘明月，超然更上五层楼。丈夫立身崇德亦如此，临深为高窃所耻，一善成名止自止。太山顶上不属太山，老夫自力以告诸贤。粤峰梁子听吾言，君有大笔大如椽，都城大笔谁拟伦。正笔正心非小技，扩此正心天地位。天地之位何以云然，俯仰高卑健顺方圆在一字。一字一画即一心，只此是学程伯子。墨雨浮云点太空，尽在梁君一目中。
精舍甫成寄怀觉山侍御
作者：湛若水
朝代：明

讲堂一悟天开，上起亭云高台。台下三千弟子，梦想觉山归来。
紫盖峰
作者：湛若水
朝代：明
体裁：古风

谁能张紫盖，杳杳来空中。双双逼人清，对侍两碧瞳。我来待高秋，飘然御天风。前驱二彩凤，乘予一苍龙。
约二李上白云歌
作者：湛若水
朝代：明

李浔冈、黄门郎，文力可以扶九鼎，九鼎之重只手扛。李青霞、司马嘉，诗文有如堕地驹，千里奔逸信手拿。天关翁、病羸癃，奄奄气息，教思无穷。自从一日得二子，意气直上干青空。区区文字不足工，直欲与二子驰骤于千圣万圣四通八达天衢中。葛藤斩断葫芦缠，连袂跳入白云顶上第一峰，回视薨薨如蠛蠓。渴饮丹井九龙泉，饥采山上千岁松。达观乎无始，究竟以无终，天地万物归玄同。
纪梦
作者：湛若水
朝代：明

夜梦自然翁，示我以文字。文字大如拳，纸高亦称是。卷舒数千年，了了得其意。自然尧舜来，禹汤文武继。周孔及邹轲，相传有何事。可得不可传，人人有诸己。
纪梦二首
作者：湛若水
朝代：明

梦中说梦缘何事，上洞风光更作佳。柱石分明堪四极，不须鳌足鍊神娲。度关便有利名心，夜梦何山洞更深？可是山灵先报我，春风回首得幽寻。
纪梦二首·其一
作者：湛若水
朝代：明

梦中说梦缘何事，上洞风光更作佳。柱石分明堪四极，不须鳌足鍊神娲。
纪梦二首·其二
作者：湛若水
朝代：明

度关便有利名心，夜梦何山洞更深？可是山灵先报我，春风回首得幽寻。
纪梦诗
作者：湛若水
朝代：明

至后子亥交，梦悟损益义。损益之极致，是为六十四。无益亦何损，损益可一视。阴损而阳生，天运常流易。指破长空云，此出在何处。以之补损益，平等无复意。大易著一致，天下何思虑。所以大智人，行其所无事。
纪梦诗
作者：湛若水
朝代：明

道林入我梦，万里倏感通。即此可悟道，羚羊有何踪。饮酒非譬道，酒醉庶形容。予曰然非欤，犹堕声臭中。一唯谅非难，得之安由从。悠悠千载下，对尔心融融。
经始壁立洞用前韵
作者：湛若水
朝代：明

天与衰翁供打眠，又开面壁无穷天。也须明月清风入，分付吾墙只及肩。水际崖头取次眠，崖头天也水中天。始知身在乾坤里，漫说乾坤担在肩。
经始壁立洞用前韵·其一
作者：湛若水
朝代：明

天与衰翁供打眠，又开面壁无穷天。也须明月清风入，分付吾墙只及肩。
经始壁立洞用前韵·其二
作者：湛若水
朝代：明

水际崖头取次眠，崖头天也水中天。始知身在乾坤里，漫说乾坤担在肩。
经宪俞子奏最上京诗以送之
作者：湛若水
朝代：明

秋江秋水清，秋空秋月明。肃肃霜台客，水月随之行。明月照子襟，清江濯子缨。况值清明时，皇路无险倾。清心以明德，劳谦有终吉。佝偻走循墙，家庭有遗则。于己无胜心，于物无德色。何以上功最，谦者德之益。
续得蒋道林书付鹑野来者颇异之欲条答病未能小诗书扇代启三首
作者：湛若水
朝代：明

毁誉存亡破两关，超然自在出人寰。耄期觅我身无见，得失从谁作往还。道大难容吾岂敢，和光瓦合讵吾情。孔孟共憎乡愿媚，乡评中半是中行。大圣方人犹不暇，日乾夕惕法天行。老婆老去心能切，口耳劳劳只送迎。
续得蒋道林书付鹑野来者颇异之欲条答病未能小诗书扇代启三首·其一
作者：湛若水
朝代：明

毁誉存亡破两关，超然自在出人寰。耄期觅我身无见，得失从谁作往还。
续得蒋道林书付鹑野来者颇异之欲条答病未能小诗书扇代启三首·其三
作者：湛若水
朝代：明

大圣方人犹不暇，日乾夕惕法天行。老婆老去心能切，口耳劳劳只送迎。
续得蒋道林书付鹑野来者颇异之欲条答病未能小诗书扇代启三首·其二
作者：湛若水
朝代：明

道大难容吾岂敢，和光瓦合讵吾情。孔孟共憎乡愿媚，乡评中半是中行。
罗浮四诗·其三
作者：湛若水
朝代：明

步步上飞云，一步度一●。●尽见真源，一切了缘业。下看金鸟忙，长啸玉兔捷。而我本无为，宇宙同超越。
罗浮四诗·其二
作者：湛若水
朝代：明

北风吹宿雾，天宇何寥廓！罗浮众仙人，为我开云幕。簪笏非素心，泉石有夙约。得所自得生，忘景亦忘乐。
罗浮四诗·其二
作者：湛若水
朝代：明

北风吹宿雾，天宇何寥廓！罗浮众仙人，为我开云幕。簪笏非素心，泉石有夙约。得所自得生，忘景亦忘乐。步步上飞云，一步度一●。●尽见真源，一切了缘业。下看金鸟忙，长啸玉兔捷。而我本无为，宇宙同超越。昔欲卜朱明，以为元明宅。非为绝人境，远道迅所适。凿石开院门，搴萝补石隙。闲携二三子，来共散书册。念此三十年，志愿会须得。
罗浮四诗·其四
作者：湛若水
朝代：明

昔欲卜朱明，以为元明宅。非为绝人境，远道迅所适。凿石开院门，搴萝补石隙。闲携二三子，来共散书册。念此三十年，志愿会须得。
罗浮归途罗子钟过溪马蹶濡裳诗以唁之
作者：湛若水
朝代：明

罗生惯骑惯著跌，犹然自诿马蹄齧。仰面贪看罗浮云，不觉马蹶濡裳舄。试问蹶时可动心，打破这敬无处寻。凝然定力楚州桥，一泉何讵非天人。
美邑尹文侯诗
作者：湛若水
朝代：明

尝闻恺悌人，刚柔靡茹舍。厥德用允修，是为循良者。吾增今文翁，纯然用德化。莅顽有笑谈，琴堂无叱吒。发摘钩筒外，挞辱莆鞭下。游息吏治馀，燕喜乐育暇。开我莲洞堂，定我赡田价。诸生日云集，斯道亦风播。以仁化不仁，不仁当避舍。泉叟敬作诗，循良绩以大。
翩翩者棣三章赠潘希召之弟归辰阳
作者：湛若水
朝代：明

翩翩者棣，花萼相及。夫我不见，兄弟异邑。兄弟异邑，相送于南，涕泪以泣。翩翩者棣，花萼相成。夫我不如，兄弟异京。兄弟异京，相送于野，涕泪沾缨。翩翩者棣，花萼瞱瞱。庇兹本根，永以为惬。言抚其根，言采其花。道远莫致，掷之长嗟。
翩翩者棣三章赠潘希召之弟归辰阳
作者：湛若水
朝代：明
体裁：四言诗

翩翩者棣，花萼相及。夫我不见，兄弟异邑。兄弟异邑，相送于南，涕泪以泣。（一章）翩翩者棣，花萼相成。夫我不如，兄弟异京。兄弟异京，相送于野，涕泪沾缨。（二章）翩翩者棣，花萼瞱瞱。庇兹本根，永以为惬。言抚其根，言采其花。道远莫致，掷之长嗟。（三章）
翰院观莲歌和夏桂洲宗伯次韵席虚山翰长
作者：湛若水
朝代：明

濂溪爱莲非爱莲，天机漏泄圣学传。耶溪新妆红十里，纷纷开落同葭苇。銮坡东畔玉堂东，池莲倒映天光中。一般外直还中通，君子之赏清兴同。顿令退藏心已洗，何必区区色香相旖旎。下有灵根如磨泥，不染淤泥出清泚。空闻无物不惹尘，此花即物如入神。入神当是花之圣，真识还他舂陵人。绕栏赏者四方彦，瀛洲学士开清宴。移时歌鼓相喧阗，回首生姿一顾盼。酒徒历历皆诗豪，笔端浩浩生波涛。挥洒绳床客如堵，杀尽山中万兔毫。酒阑客散文章伯，此花自媚宁潇索。重来嘉会在何时，花馀岁晚仍餐实。
翼励侄节夫茂夫秀夫洁夫兄弟同居共爨诗以引之
作者：湛若水
朝代：明

节夫兄弟好，曾题孝友门。阖门三十口，共爨到儿孙。
考室
作者：湛若水
朝代：明

丁丑孟冬吉，湛子辟烟霞。虽非鹿门胜，亦携庞公家。乃开正义堂，乃建崇经楼。乐阁在堂前，茹芝在楼头。有亭面西壁，丽泽双泉北。退轩后洞居，峻洁垂虹侧。亦或考金钟，亦或击石鼓。前抚卧龙吟，后引九龙舞。七曜明天经，三水察地理。俯仰参两间，其道一而已。
耒阳道中见白鸟卑飞掠船先去若有意者
作者：湛若水
朝代：明

有鸟翩翩贴水飞，掠船历历度斜晖。探看何处神君使，碧玉为髀白锦衣。
聂侍御文蔚印马至留都倾盖一语相得以诗见寄次韵
作者：湛若水
朝代：明

已闻伯乐空燕冀，柱史还誇马是龙。阅世祇凭天下眼，攒眉空说梵前钟。了将性分一图里，始信人心万古同。转语见拈倾盖后，世儒虚枉十年功。
脩明诚书院完各以鹅酒花红劳管工仓官唐未海工房潘滔耆老李权张孔教口号
作者：湛若水
朝代：明

凤凰鸣矣明诚开，土木群工翕于来。仓宰工房耆二老，殷勤合得酒鹅回。
腊二十八日宿三洲滩
作者：湛若水
朝代：明

岁尽日阴雨，魂销夜荒汀。寂寞关河黑，咄嗟瘴雾腥。兵卫起风草，扪虱卧寒铃。心逐北流水，直到粤王城。
腊望送南京王大理汝温升北少司马
作者：湛若水
朝代：明

羲和驭短景，昏中正昴星。修途翳积雪，长河合层冰。客行焉汲汲，召命有严程。旧握棘寺符，今摇司马旌。明皇重孝理，兵刑亦匪轻。折冲在尊俎，万里有长城。
自吟
作者：湛若水
朝代：明

九十东溟一老翁，扶胥歌罢水连空。世间不管乘除□，月落潮生收钓筒。
自天竺过灵隐
作者：湛若水
朝代：明

已辞鄂王宫，迢递入天竺。鸟道烟萝深，履声落空谷。一溪度飞来，泠泠更幽独。无为独木桥，于此巢云竹。
自寿且酬三十子寿觞
作者：湛若水
朝代：明

生年八十一，八十能知非。秋瓜未脱蒂，多年亦奚为。所幸男子身，聪明无损亏。又幸生中国，四朝全盛时。收身自卿相，归来学鸱夷。朱明与朱陵，洞天随所之。挈家入烟霞，永谢世危机。又幸得其门，入室似有期。自兹超六合，无论到期颐。试与诸贤约，且作廿年规。
自挽诗
作者：湛若水
朝代：明

入山取椑随，为待终焉翁。翁年八十一，三万化日中。即尽亦已足，无复芥心胸。昨闭烟霞关，悭不与人同。今归天堂土，骨肉等蒿蓬。毁誉满天下，同时并成空。但恨在生时，所志末由从。为子未尽孝，为臣未尽忠。致君本无术，为民没成功。毁方愧瓦合，直行悲途穷。今则誓长往，聚散大化工。天道尚去来，人理有始终。何哉失声哭，虑师迷去踪。贤者或筑室，送客各西东。
自甘泉归西樵夜舟风月甚佳
作者：湛若水
朝代：明

八日夜潮落，扁舟来自东。天与还山意，为借满帆风。在山月色好，出山月色微。山月今多少，还载满船归。
自甘泉归西樵夜舟风月甚佳·其一
作者：湛若水
朝代：明

八日夜潮落，扁舟来自东。天与还山意，为借满帆风。
自甘泉归西樵夜舟风月甚佳·其二
作者：湛若水
朝代：明

在山月色好，出山月色微。山月今多少，还载满船归。
自西云归甘泉雨中马上次韵元默
作者：湛若水
朝代：明

积雨饥鹰下啄泥，幽禽独自向人啼。畏途百转逢危阪，着脚人间未可低。
自龙州至凭祥道中
作者：湛若水
朝代：明

癸酉王正月，望舒忽已圆。登望凭祥陆，暂辞龙州船。杭苇始断港，前旌出回峦。隐见万山中，初翳疑无门。转忽或有通，上与青空连。洒落观群山，芙蓉秀晴烟。烟与山俱淡，心与境相关。倏然若有得，殊土元同天。
至南岳书院寄常德蒋道林督学
作者：湛若水
朝代：明

岳顶登歌寄道林，一翁九十云千寻。八程不惜来嘉会，君来不来春亦深。
至桂阳州作
作者：湛若水
朝代：明

风驭云车天与游，天风吹过桂阳州。未知城郭人文别，分付诗囊一并收。
至梯上山麓将登矣忽为大雨所阻及乏仆夫而还作诗讼梯上神
作者：湛若水
朝代：明

我闻梯山险，石磴过百盘。如架淩云梯，平地入天门。山高岂无灵，感应讵不神。七十轻千里，一念衡山勤。水深石齧趾，历途百邅迍。胡为纳大麓，云雨骤漫漫。仆夫欲号泣，羸马拥不前。迥驾亦不易，胜事徒空言。我匪昌黎子，尔愧衡山云。吾将愬厚地，巫成扣天阍。嗟予不度此，命也亦已焉。不见临河叹，遗响垂千年。
至清溪观潮水山灵泉作
作者：湛若水
朝代：明

清溪流泉天下奇，变化疾徐人叵知。泉头尽日观生坐，翕辟天机天所为。
至福山书堂示诸学子诗
作者：湛若水
朝代：明

趣程访先贤，迤逦寻福山，灵境惬素心，恍疑梦寐间。奇秀万交目，吾心一以閒。问心何以閒？万有性不存。所性如兼存，万物同浑然。一石砺心确，一花应心妍。有鸟对关关，有泉同涓涓。风云恒变化，我心自存存。为语山中人，诣道以我观。
至虎榜山作怀岳诗
作者：湛若水
朝代：明

西游脚底是青天，身世萧条似老禅。人世万缘挥手谢，五峰明月抱云眠。
至衡州作怀祝岣嵝宪副
作者：湛若水
朝代：明

岣嵝相期岣嵝峰，我来双袖驭天风。书堂独锁人何在，云隔巫山几万重。
至韶州观曲江武溪二水合流
作者：湛若水
朝代：明

庾郴岭下合为流，到海滔滔势未休。尽道源头山下出，岂知升降与沈浮。
致仕归舟过燕子矶留题刻石
作者：湛若水
朝代：明

初飞锡杖出人间，前度游人今度閒。中夏劝农曾过此，新秋窈窕题诗还。
舆疾如罗浮赴约
作者：湛若水
朝代：明

初定居樵钓，足迹不下山。惟有罗浮念，未能断往还。今晨妨蹇足，自往谁作难。挥手拨云破，舆疾出三关。有约汾江彦，无负古林贤。人道在忠信，心期安可愆。能办千里志，跛鳖到无前。
舟中即席和答何艮所明府
作者：湛若水
朝代：明

循吏千秋无续传，凤凰今复见鸣时。莫言王道人心远，且听民谣载路辞。一曲新诗闻沕穆，三杯立地到希夷。典刑乡里孤踪在，清献当为百世师。
舟泊梁家庄檃括与应原忠语
作者：湛若水
朝代：明

万物宇宙间，混沦同一气。充塞与流行，其体实无二。就中有粲然，即一为万理。外此以索万，舍身别求臂。逝川及鸢鱼，昭昭已明示。我心苟不蔽，安能出于是。知止乃有定，动静原非异。见之即浑化，是名为大智。其次在敬养，敬有为心累。勿忘以勿助，其机极简易。嗟彼世间儒，憧憧起私意。自然本无为，廓之配天地。
舟至西南将还甘泉先如西樵以观云谷
作者：湛若水
朝代：明

已穷洞府无穷意，不尽幽期未了缘。取道西樵看云谷，徐从此滘达甘泉。
芜湖
作者：湛若水
朝代：明

吉祥寺前路转迂，毗卢閤上坐虚无。淊淊不尽芜湖水，曾阅人间几丈夫。
芝南篇赠徐子
作者：湛若水
朝代：明

上上甘泉山，邂逅逢使君。邀与酌甘泉，意气香袭人。云生浙水深，家住芝山南。君子秉明德，馨香发幽岑。幽岑以韬光，明德在离方。氤氲塞宇宙，烨熠何皇皇。一年昔三秀，五百昌期缪。阔哉何寥寥，绝无而仅有。灵根入厚地，孤光映穹昊。藏心美灵根，疾徐应心手。心手皆自然，忘助一无作。问何为灵根，此根何处讨。
芳懋堂
作者：湛若水
朝代：明

尔家昆山旁，昆山多琳琅。神彩曜天地，后先互相光。闻有五色鸟，习习来回翔。凤毛今三世，羽翼日以长。名门与山高，高榜芳懋堂。堂前何所有，兰桂交芬芳。主人世积善，嘉祉流无疆。孙曾传豸斧，云仍执谏章。正直以忠厚，鹰鹯为鸾凰。何以为芳懋，家学世孔臧。何以学孔臧，凤德兰桂香。此学自元凯，济美今高阳。
苏虚庵相从三十年老友也自海阳数千里来问长年之事诗以送之
作者：湛若水
朝代：明

踏月穿云路几千，扣关来问我长年。故人合是苏耽后，我道全归更问天。
荣寿诗赠赵廷评崇信归庆严亲梅月翁
作者：湛若水
朝代：明

人皆爱世荣，我独爱良贵。人皆爱年寿，我独不如是。良贵在我身，世荣从外致。年寿会有涯，显扬于世世。我昧梅月翁，知之有贤嗣。行道与立身，以亲受多祉。归荐荣寿篇，廷评子赵子。
菊轩
作者：湛若水
朝代：明

秋菊已可爱，况复当高轩。坐轩对新菊，南山见悠然。此景世间有，所恨难其人。何期闹市中，聊复见蒋君。可是元卿裔，三径开白云。菊吾甚爱之，借轩閒一眠。
董东湖道卿母挽
作者：湛若水
朝代：明

道义骨肉爱，异姓如周亲。而母亦吾母，一体同戚忻。尊慈享善养，况乃及百春。即化何遗憾，而令吾戚焉。子爱本罔极，吾母仅八旬。哀哀蓼莪篇，吾宁为子陈。显扬乃不朽，相期未死前。
葵轩诗
作者：湛若水
朝代：明

艺葵复艺葵，艺葵当前轩。葵心向我赤，我心与葵新。何以与葵新，维以美灵根。心心同向日，君家多荩臣。
蓑笠赠洪方二子侑以小诗
作者：湛若水
朝代：明

赠蓑护子身，赠笠护子首。自馀身首外，长物亦何取。大雨与大旱，槁坐不出门。蓑笠时置之，所性有不存。
薤歌辞
作者：湛若水
朝代：明

薤歌胡为兮，薤露澌澌。朝阳东升兮，忽其以晞。朝阳中天兮忽西垂，江流浩浩兮西日微。日微兮木苍苍，冬复春兮薤叶长。佳人去兮不返，思不返兮可忘。怅灵修兮孔臧，贮此丽服兮侈文章。思超绝兮极高明，思尧舜与徒兮殊途同行。嗟三百祀兮黄道芜芜，孰奋志帅兮扬旌枹鼓。时不竞兮鼓不鸣，鼓不鸣兮风折其旌，匪天为之兮曷归咎徵。乘大化兮上寥廓，揖元极兮参寂寞，从先哲兮旋唯诺。纷下上兮极商确，莫殊矱兮合同，怅多遗兮毋然画画。
藤江雨中
作者：湛若水
朝代：明

腊月既望，我徂自藤。云木翳翳，零雨其冥。有山如戟，有石如城。云餐雨立，仆夫于征。联我兰舟，与子同行。念彼室处，感兹靡宁。
虚山公追咏丁香桂洲公约赏碧桃次韵奉答二公
作者：湛若水
朝代：明

自爱丁香自在香，碧桃国色艳新妆。眼惊夏事怜春事，倚过南廊又北廊。万劫尘氛愁汨没，三春花鸟废篇章。明朝约共花前醉，放手犹堪累十觞。
虞山歌赠陈元习中丞抚南赣
作者：湛若水
朝代：明

虞山、虞山，乃在洞庭姑熟之间。遥遥东驰到海，截屼峍而嵯峨。琴川浟浟以渟滀，扶摇清淑之气郁积成衷和，是生魁奇俊特之士何其多。就中有如二陈者，元方季方宜同科。长公扬历遍天下，身佩明月胸星罗。白眼向空思吁咈，开口不绝如悬河。又如银汉天上落，昆崙之水千流万折生层波。庖丁十牛中理解，八面应敌如君何。前年知命始添丁，联翩三凤过徐卿。始知有子万事足，岂能无官一身轻。迩来光禄席未暖，命抚南赣连漳汀。自古大才当大用，丈夫四海还经营。区区问我借聋盲，此去可作咨阳明。四省夹攻有遗策，狡兔三穴失其灵。不然亦有智将术，威风肃肃流先声。如以口舌代斧钺，胸中百万藏甲兵。弄兵之徒化赤子，归放牛马耕为农。洗兵于江湖，四省见永清，神武不杀方来庭。
蛋子
作者：湛若水
朝代：明

蛋子何眇眇，自得同水族。缓桨荡朝暄，落日依阴谷。将舟无远梦，下上清溪曲。得失在一鱼，岂识荣与辱。
衡山不远
作者：湛若水
朝代：明

尧舜应不远，羹墙即躬逢。宇宙应不远，万里方寸同。衡山应不远，见之悠然中。即此不远心，大道立可通。八极周瞬息，何必骑苍龙。
表弟陈希周号静翁吾爱而赋此
作者：湛若水
朝代：明

静翁问何似，静是主人翁。本来元不动，谁觅静时踪。
西云梅花盛开用元默西云韵
作者：湛若水
朝代：明

梅花清太极，雪月与通灵。老树从心折，春风就手迎。映溪流不竞，脱蒂了无声。惊起罗浮梦，凭轩见八溟。
西园清宴和陈石亭侍讲呈东园公及诸同宴
作者：湛若水
朝代：明

东园载酒过西园，绝径通幽别馆繁。一自凤台吟寂寞，六朝车马共川原。还堪向上追云月，可献终应负曝暄。笑指閒游花底鹤，得无当日笑乘轩。
西征凯旋雅
作者：湛若水
朝代：明

皇天眷德，全畀所覆。至于海隅，薄广左右。惟兹两广，实惟荒遐。顽氓聚啸，互相爪牙。屡廑南顾，屡简重臣。顺抚逆戮，均之圣仁。韩公用武，以严厥始。朱公用文，克和厥中。文武并济，将在今公。既和而玩，治久而隳。习为姑息，如病痿痹。天子神圣，天子曰嘻。顾兹不振，畴克振之。惟尔萧卿，懋兹六德。仁信智勇，文武是克。惟兹六德，乃懋厥功。率时六馆，奏尔鼎镛。公拜稽首，对扬天休。臣罔于家，聿来胥谋。惟时桂林，爰始兴事。贼方跳梁，将骄卒敝。公始下车，不遑煖席。亲秉旄钺，勇气有激。智以先之，仁以结之。信以成之，我军张威。六月于征，载穷其巢。俘获十千，凯旋告劳。广人有言，昔若奄奄。中丞是作，顽懦有廉。广人有言，昔尚萎靡。萧公来严，士皆作气。文武严和，成自公今。侯谁记之，守臣周任。周侯记之，太史文之。以奏成功，以告鼎彝。
西樵与蒋道林诸游者
作者：湛若水
朝代：明

西樵等山耳，君来四千里。一来即一去，去来有何意。大科见日台，共坐了大事。收拾到山时，明日书难寄。
西樵山行示周生学心刘生廷绎周生荣穗谢生锡命
作者：湛若水
朝代：明

四子宜将四辅看，上山扶上万寻峦。万寻峦上千寻石，撒手应知著步难。
观庾岭白猿洞
作者：湛若水
朝代：明

振衣千仞出梅扃，万仞铁桥归濯缨。异类莫言无感应，白猿出洞也来迎。
观清溪灵泉书院刻崖石
作者：湛若水
朝代：明

暮泊清溪隈，朝登凤凰台。凤凰去千载，遗台尚崔嵬。肩舆向名山，春山花烂然。如锦屏匝地，如剑戟插天。上山觅灵泉，灵泉有如神。我到泉倏来，阐彼舆皂言。此泉应潮汐，莫或爽时刻。其动若雷殷，其止若龙蛰。爱泉者黄生，开我甘泉亭。甘泉与灵泉，同以天一清。留诗刻泉上，清者来濯缨，于泉何损增。
观玻璃泉
作者：湛若水
朝代：明

吾爱玻璃泉，泉与心同渊。不待酌饮之，心源已涓涓。涓流作大海，坏土成高山。山高乃有灵，水深蛟龙蟠。
观蔡九逵北游图卷
作者：湛若水
朝代：明

●屋山人北学时，青春眉宇青云姿。而今翰苑披图看，四十年光画里移。
观青霞讲座石有感
作者：湛若水
朝代：明

觉山一去浙东游，讲座寥寥对晚愁。山石不知时节改，台前溪水自东流。
访刘秋卿梅国书院
作者：湛若水
朝代：明

山绕孤城城带溪，幽居溪畔与城西。主翁独擅溪山胜，消得泉翁来杖藜。书院初成桃李树，即看桃李渐成蹊。背山莫讶刘因僻，起舞还应听晓鸡。
访刘秋卿梅国书院
作者：湛若水
朝代：明

楼外堂前沼引溪，楼中充栋青云齐。半年恭默开群藉，学礼无穷但学诗。
访刘秋卿梅国书院·其一
作者：湛若水
朝代：明

山绕孤城城带溪，幽居溪畔与城西。主翁独擅溪山胜，消得泉翁来杖藜。
访刘秋卿梅国书院·其三
作者：湛若水
朝代：明

书院初成桃李树，即看桃李渐成蹊。背山莫讶刘因僻，起舞还应听晓鸡。
访周生自正阳清洞别业用周和靖韵
作者：湛若水
朝代：明

阳清高与太清俱，朱也相从别业居。若借半间云共卧，不知何处是吾庐。
访庐山白鹿洞
作者：湛若水
朝代：明

卅年不见庐山面，依旧庐山似我●。驻桨题诗人不见，丹山今在小司徒。山青云白似吾无，似笑头颅非故吾。世态日随人事变，山灵何必讶头颅。甲子题诗入洞扃，山灵于我得无情。北风浩浩吹云幕，五老欣欣举手迎。
访庐山白鹿洞
作者：湛若水
朝代：明

如何瀑布不飞津，秋后山枯山亦贫。纵有真龙能作雨，真龙亦自解全身。朱陆当年此讲闻，晓然义利一时分。要知义利真消息，物我心生胜火焚。
访庐山白鹿洞·其一
作者：湛若水
朝代：明

卅年不见庐山面，依旧庐山似我●。驻桨题诗人不见，丹山今在小司徒。
访庐山白鹿洞·其一
作者：湛若水
朝代：明

如何瀑布不飞津，秋后山枯山亦贫。纵有真龙能作雨，真龙亦自解全身。
访庐山白鹿洞·其二
作者：湛若水
朝代：明

山青云白似吾无，似笑头颅非故吾。世态日随人事变，山灵何必讶头颅。
访庐山白鹿洞·其二
作者：湛若水
朝代：明

朱陆当年此讲闻，晓然义利一时分。要知义利真消息，物我心生胜火焚。
访庐山白鹿洞·其四
作者：湛若水
朝代：明

甲子题诗入洞扃，山灵于我得无情。北风浩浩吹云幕，五老欣欣举手迎。
访李鳌峰别驾于西台遍观胜景乐而有作六首 其一 见日亭
作者：湛若水
朝代：明

见日亭前有所思，祝融看日五更时。一泓本体凉如水，五色祥云拥护之。
访李鳌峰别驾于西台遍观胜景乐而有作六首 其三 仁智堂
作者：湛若水
朝代：明

乐山乐水亦人情，仁智元来一体成。不用游人更分别，诸天踏遍又蓬瀛。
访李鳌峰别驾于西台遍观胜景乐而有作六首 其二 观海亭
作者：湛若水
朝代：明

石泉乍见已涓涓，到此凭栏望虎门。人世但闻川上叹，谁从大海问真源。
访李鳌峰别驾于西台遍观胜景乐而有作六首 其五 休休亭
作者：湛若水
朝代：明

常欲休休未得休，直须见道与天游。道中实体无休处，何必憧憧起念头。
访李鳌峰别驾于西台遍观胜景乐而有作六首 其六 瑞光堂
作者：湛若水
朝代：明

坡老嘐嘐说瑞光，谩誇北斗共光芒。道人自有神光在，夜夜明珠海底藏。
访李鳌峰别驾于西台遍观胜景乐而有作六首 其四 面壁亭
作者：湛若水
朝代：明

九年面壁须忘壁，到了忘时又著忘。忘与不忘真体见，山风吹动薜萝裳。
访李鳌峰别驾于西台遍观胜景乐而有作六首·见日亭
作者：湛若水
朝代：明

见日亭前有所思，祝融看日五更时。一泓本体凉如水，五色祥云拥护之。石泉乍见已涓涓，到此凭栏望虎门。人世但闻川上叹，谁从大海问真源。乐山乐水亦人情，仁智元来一体成。不用游人更分别，诸天踏遍又蓬瀛。九年面壁须忘壁，到了忘时又著忘。忘与不忘真体见，山风吹动薜萝裳。常欲休休未得休，直须见道与天游。道中实体无休处，何必憧憧起念头。坡老嘐嘐说瑞光，谩誇北斗共光芒。道人自有神光在，夜夜明珠海底藏。
访焦山焦公隐居处
作者：湛若水
朝代：明

吾闻焦先生，避地来隐沦。不受天子召，变名匿其身。当时如弃灰，后世如席珍。固此一人耳，美恶异等伦。遗祠依古刹，寂寞江海滨。因思乘桴叟，夐绝真天人。安得从之游，究竟所未闻。
访阳明洞天
作者：湛若水
朝代：明

道经蓬莱馆，溪穷到阳明。下看东南峰，苍苍入青冥。不诣此真境，焉知匪虚名。踧踖步岩石，山高岂无灵。子乔不可见，伫立魂屏营。草木若有识，欣欣向予荣。采之欲谁寄，岁晏难为情。
访静斋少宰陈公书院
作者：湛若水
朝代：明
体裁：古风

凌厉江湖风，风波靡时定。舍舟扣静斋，斋境与心静。何以得予怀，静乃天之性。看竹如主人，君子予所敬。凭虚上高楼，楼上閤愈。仰入飞鸟门，俯鉴蛟龙井。诣道如是观，超然发深省。
访静斋少宰陈公书院
作者：湛若水
朝代：明

凌厉江湖风，风波靡时定。舍舟扣静斋，斋境与心静。何以得予怀？静乃天之性。看竹如主人，君子予所敬。凭虚上高楼，楼上閤愈。仰入飞鸟门，俯鉴蛟龙井。诣道如是观，超然发深省。
诫子诗
作者：湛若水
朝代：明

忆尔年四五，期尔为圣贤。尔时亦不辞，冉冉岁相迁。志学及弱冠，变化忽不然。龙猪异其质，速利日牵煎。如藤缠葫芦，所得遂忘天，岂特遂忘天？于亲亦忘焉。忘亲都非子，忘天者非人。哀哉为人子，回驾今勉旃。
诰封刘母孙太淑人七十寿诗
作者：湛若水
朝代：明
体裁：古风

何物女之贤，生两文武姿。伯也提干戈，仲也习书诗。遥闻蟠桃宴，正是春花时。綵服两阶舞，天姥千年辉。伯氏为吹埙，仲氏为吹篪。王母开颜笑，礼乐母亦知。
诰封刘母孙太淑人七十寿诗
作者：湛若水
朝代：明

何物女之贤？生两文武姿。伯也提干戈，仲也习书诗。遥闻蟠桃宴，正是春花时。綵服两阶舞，天姥千年辉。伯氏为吹埙，仲氏为吹篪。王母开颜笑，礼乐母亦知。
读何东莞怀云宜民政颂而吾增邑尹盛剑崖行所无事民无能名同归于循良诗兼赠之
作者：湛若水
朝代：明

莞政宜民有颂声，增江无事民能名。两贤共有循良绩，他日观风一例评。
读冬官卢冠岩兴国生祠碑
作者：湛若水
朝代：明

岿然屹立此何为，先有民间口作碑。百世循良谁续传，青天白日照生祠。
读刘可大内翰题云轩霍君卷次韵
作者：湛若水
朝代：明

我屋堪全华，君轩半卧云。酒醒云散后，开卷忽逢君。
谒定山先生祠
作者：湛若水
朝代：明

巍巍定山孤，高士不入俗。涔涔定山云，作雨不盈谷。伊人久云亡，山水留芳躅。我涂出新江，瞻望宛在目。涉江采蘋芷，陈词奠衷曲。蘋芷亦非馨，惟馨在明德。
谒崔菊坡祠
作者：湛若水
朝代：明

玉颊碧瞳清，想公眉宇成。傍观知国手，遗表自丹青。日落西湖晚，云归剑阁灵。短词吟未罢，款款凤凰鸣。
谒徐高士墓二章章十句
作者：湛若水
朝代：明

蔼蔼东都季，群公青云器。耿耿陈窦心，时违势自踬。哲人方龙蛇，沉冥西江汜。下榻岂无论，栖栖欲奚俟。载诵厦木言，时之用大矣。严陵卧扶汉，段生偃藩魏。古来素业流，沮溺乃救世。我拜墓中人，伊人骨已蜕。我拜墓前木，此木栋梁器。载感厦木言，时之用大矣。
谒徐高士墓二章章十句·其一
作者：湛若水
朝代：明

蔼蔼东都季，群公青云器。耿耿陈窦心，时违势自踬。哲人方龙蛇，沉冥西江汜。下榻岂无论，栖栖欲奚俟。载诵厦木言，时之用大矣。
谒徐高士墓二章章十句·其二
作者：湛若水
朝代：明

严陵卧扶汉，段生偃藩魏。古来素业流，沮溺乃救世。我拜墓中人，伊人骨已蜕。我拜墓前木，此木栋梁器。载感厦木言，时之用大矣。
谒石翁先生墓
作者：湛若水
朝代：明

瑟瑟秋风肃，霜高草木黄。物情何所迫，嗷嗷雁南翔。美人别云浦，相忆泪浪浪。天地有尽期，炎飙变为凉。贤哲皆有死，谁为金石刚。念昔我夫子，乘云归帝乡。迢迢十八载，望之云路长。俯仰松下土，安得不为伤。
谒石翁墓三首
作者：湛若水
朝代：明

哲人久已逝，山水有遗光。履地益怀人，况此埋玉乡。登山勿采松，采之恐枝伤。临水勿汲源，汲之流不长。夫君有嘉惠，赠我云锦裳。中绣自然字，服之永不忘。忍着君遗物，为人作新妆。酹酒矢心曲，敬进南丰香。凤凰去不返，万仞空高冈。升冈望孤凤，何时复来翔。感此笼中鸟，眷彼旷世祥。黄唐代已远，五色徒文章。
谒石翁墓三首·其一
作者：湛若水
朝代：明

哲人久已逝，山水有遗光。履地益怀人，况此埋玉乡。登山勿采松，采之恐枝伤。临水勿汲源，汲之流不长。
谒石翁墓三首·其三
作者：湛若水
朝代：明

凤凰去不返，万仞空高冈。升冈望孤凤，何时复来翔。感此笼中鸟，眷彼旷世祥。黄唐代已远，五色徒文章。
谒石翁墓三首·其二
作者：湛若水
朝代：明

夫君有嘉惠，赠我云锦裳。中绣自然字，服之永不忘。忍着君遗物，为人作新妆。酹酒矢心曲，敬进南丰香。
谒阙里庙庭
作者：湛若水
朝代：明

悠悠宇宙内，斯人独长勤。谁立万古心，所赖大圣人。六籍开知见，耳目长得新。元气岂岳降，此地传绂麟。佳气远弥蔼，况乃亲炙存。杏坛沛时雨，高弟集如云。当时侍讲席，所志皆求仁。仁也人心耳，五十何无闻。稽首奠心曲，诱衷希圣神。
谗谮二章
作者：湛若水
朝代：明

彼谮妇妾，多言谍谍。乃心如刀，乃口如蜜。虽则如蜜，我心则一。凡操我戈，毋入我室。彼谮婆娑，长舌实多。听听国狗，一吠百和。虽则百和，我心靡他。凡入我室，毋操我戈。
谗谮二章
作者：湛若水
朝代：明
体裁：四言诗

彼谮妇妾，多言谍谍。乃心如刀，乃口如蜜。虽则如蜜，我心则一。凡操我戈，毋入我室。（一章）彼谮婆娑，长舌实多。听听国狗，一吠百和。虽则百和，我心靡他。凡入我室，毋操我戈。（二章）
谢南崖陈光禄寄年谱镌金绝句
作者：湛若水
朝代：明

浮生三万有奇日，年谱篇章亦已多。刻付他年堪覆酱，观生真谱又如何。
谢江右陈医昭送五品妙丹
作者：湛若水
朝代：明

禺山过我坭丸子，分惠医身五品丹。我有医心丹未试，凭君传播到人寰。
谩题赠冼碧山
作者：湛若水
朝代：明

吾甚爱此山，山石如我心。石纵可以转，中坚谁能侵。山面碧如壁，壁立万仞浔。不有羚羊角，谁能履高深？
谩题送人
作者：湛若水
朝代：明

杞人忧天亏，共工怒地缺。天地且反覆，人事何足说。物理故不齐，人乎天使之。天人莫之致，此咎将安归。大易贵时义，蠖屈乃求伸。危言亦何为，祇以危其身。去矣勿复道，龙德在存神。
贞阳吟
作者：湛若水
朝代：明

浈阳汇清深，两岸山千寻。倒景覆东壑，返照他山林。野筱摇壁动，山芭弄风吟。悄然兴我思，愧负泉石心。南冈挂鹿冠，长流濯尘襟。
贰尹杨亦泉送行恋恋因念其旦旦勤事乎凤凰士民称之寓燕石作诗劳之
作者：湛若水
朝代：明

送我迢迢鹤子前，晴明二月中和天。凤凰山下殷勤意，尽道吾增二尹贤。
贺中丞半洲蔡公平二南诗
作者：湛若水
朝代：明

楼台斧钺临边城，神武不杀称天兵。潢池弄兵非赤子，生黎熟黎皆苍生。安南甫下下海南，一岁两鼓鲸波清。功成徒闻万骨朽，轮台诸将同留名。
贺周崦山中丞擢司寇二首
作者：湛若水
朝代：明

督府行空云一片，东西瞻望爱如云。一朝被召朝天去，雷雨中天天下闻。中丞凝不动声色，仗钺东西广寇平。昨夜贯城光斗极，白云吟望得忘情。
贺周崦山中丞擢司寇二首·其一
作者：湛若水
朝代：明

督府行空云一片，东西瞻望爱如云。一朝被召朝天去，雷雨中天天下闻。
贺周崦山中丞擢司寇二首·其二
作者：湛若水
朝代：明

中丞凝不动声色，仗钺东西广寇平。昨夜贯城光斗极，白云吟望得忘情。
贺大中丞张静峰征广之东西两收奇功二首
作者：湛若水
朝代：明

两鼓闻收两峒功，旌麾摇映广西东。于今已定筹边策，他日麟台又属公。斧钺亲临柳庆营，潢池赤子合收兵。若教孟子论功载，归马华山是武成。
贺大中丞张静峰征广之东西两收奇功二首·其一
作者：湛若水
朝代：明

两鼓闻收两峒功，旌麾摇映广西东。于今已定筹边策，他日麟台又属公。
贺大中丞张静峰征广之东西两收奇功二首·其二
作者：湛若水
朝代：明

斧钺亲临柳庆营，潢池赤子合收兵。若教孟子论功载，归马华山是武成。
贺平江伯陈竹泉总戎两广奏功
作者：湛若水
朝代：明

平江恭襄代有名，赋诗横槊不谈兵。百年文武传家学，经略元戎始有成。
贺张母季孺人寿七十八华诞歌
作者：湛若水
朝代：明

吾闻上有天姥星，下有天姥山。天姥之精，下上磅礴乎两间。正在浙水之东，南镇之南，天台之北东海埏。坤德柔巽，毓秀于人寰。永嘉张母七十年，圣善门中有令人。王母降神为后身，恢恢寿域开良辰，宛如王母宴曾孙。玳瑁筵、琥珀杯，金盘之露从天来，五彩屏帐云锦裁。膝边戏彩谁令人，伯牧贤嗣中书君，禄养何如善养尊。子进一觞，我歌一曲为君申，歌中曲曲能回春。春意回转无穷期，万寿无疆天锡之。何必蟠桃花实各三千，久视兔走与乌飞。
贺张母胡太夫人华诞诗十韵
作者：湛若水
朝代：明

阿母江阴望，神明胤厥先。尹门兼二养，孟氏自三迁。未拜慈颜胜，占知令嗣贤。瞻丸开翰学，闺范得家传。帝锡褒贤自，人誇教子然。金茎分玉斝，珠翟映瑶钿。宝箓传天姥，年龄各地仙。锦筵云起处，彩服月华边。道算千年外，真羞五鼎前。平生寿亲意，不以慕彭篯。
贺明府林敦所先生六十一华诞歌
作者：湛若水
朝代：明

所翁泉翁对门居，而子我孙缔亲知。泛我天湖日谐嬉，我造花径欣萦纡。花甲重逢君初度，一阳生处君得之。寿筵倒迎南极老，引满再来安期卮。海屋无论添筹算，窥户且有偷桃儿。缕舞浑脱千龄鹤，鼓瑟来听九助龟。君今行年已耳顺，我亦倦勤将耄期。我年九十君六十，君跻九十我百馀。尔时把手超六合，甲子不管谁何拘。
贺沈氏二母双寿
作者：湛若水
朝代：明

沈生情事久未伸，衷曲区区难向人。襁褓命者麟台君，守斋仲父为后昆。本生离怀未离乳，所后鞠之应甚仁。一母生之一母成，爱根天性俱天经。王母孀居七十零，手和熊胆学业精。帝推所自锡恩荣，表与令尹为式矜。许母劬劳裂肺腑，生男不获食男报。但知祖命为尊严，不谓终惭矍相圃。只今垂垂八十龄，私恩耿耿负中抱。秋春之杪双萱秀，寿盏斑衣随左右。三月花光照寿筵，三秋寿域花更妍。二母欢心一子尽，移治移忠皆性分。当今圣明重孝理，两宫并寿因心起。
贺王端溪宗伯致政
作者：湛若水
朝代：明

及秋凉冷归澶渊，好事都看未尽年。惊醒还应知是梦，风涛万里到江船。
贺盛剑崖明府朝觐回任
作者：湛若水
朝代：明

赤子含哺不自觉，暂离父母始知恩。凤台日照春风面，草木重沾雨露新。
贺诰封廖五洪学士配江安人双寿歌
作者：湛若水
朝代：明

谁家玳瑁筵初启，金盘露滴琼瑶髓。长庚跨鹤来青霄，王母鞭鸾度碧海。寿域弘开瑞气腾，庭闱交映金天精。主人一仕归五洪，陇上馌耕宾主仍。阴阳合德天道成，桂芳熊胆流休声。木天紫诰换郎冠，珠翟霞帔曳绛云。门中亦有偷桃儿，胸罗星宿剑光寒。偷桃儿，洞野子，词源三峡倒流水。洞庭阔豁不可收，波涛动地舂天起。我闻寿亲之道在显扬，何必尽引洞庭为酒入寿觞。无念双亲贻令名，直与乾坤配耿光。
贺银台张东瀛先生生孙
作者：湛若水
朝代：明

庚寅孟秋月将望，东瀛先生始抱孙。定应滚滚延公相，莫厌频频罄酒樽。庭桂阶兰随意长，犀钱玉果可胜论。赠诗不愧徐卿子，天上麒麟下紫垣。
贺闻人母太孺人六十六华诞诗
作者：湛若水
朝代：明

今日曷为乐，闻子开寿筵。小寿逢六六，大寿祈百千。何以祈百千，不朽无期年。何为不朽名，圣善流芳声。母仪自贞则，海日难为兄。伏生传尚书，卓为女中英。嘉言不出梱，善行溢家庭。我为众宾陈，众宾为我听。兄代弟病毙，母哭子丧明。一门感慈孝，蔼然为嘉祯。和德协上下，精诚达穹冥。仲氏新骑骢，宝应留清风。帝曰母善是，孺人特褒封。龙章与凤翟，五色来云中。风日清大夏，华诞适与逢。乃悟天人际，感应常相通。特为王母寿，于以寿无穷。
贺魁峰曹先生七十七寿诞诗
作者：湛若水
朝代：明

九月秋高天气清，云烟飞尽天宇澄。谁家寿筵开广庭？丈人独得金天精。显受天箓葆长生，试问丈人何为者？魁翁坦坦心地平。试问何以为长生？通格三极维性灵。始知天地在平格，天地得之乃清宁。圣王得之当永贞，丈人富寿多男子。燕山五桂皆贤名，震器致身衣豸绣。青衿蓝绶膝边盈，五郎前进五福觥。一家起止为休徵，待将人瑞瑞皇明。
赋东山
作者：湛若水
朝代：明

瞻彼东山，巍巍南极。我怀君子，于山之侧。有渰其云，不雨而泽。秪以淹望，永言思德。将哦将思，陈侯是式。谁其赋之，少师无斁。
赐故人林南川先生冢子正夫别
作者：湛若水
朝代：明

而翁我同门，卓焉号先达。一体分殊理，自翁亦足发。我乘飞云车，访翁茶园庐。子年等中军，我始向立馀。嗣晤国华寺，题诗见真意。于今四十年，相见如梦寐。我酌为君歌，君为我婆娑。
赠东莞地官正郎李惟肖希说三载考满之京有作
作者：湛若水
朝代：明
体裁：古风

平生子李子，昔会在长干。世态与时变，旧盟终不寒。试问何能尔，恒性若存存。远迹沧洲外，沈冥白云端。廿年策天府，三载在郎官。报政朝天去，嗟嗟行路难。
赠东莞地官正郎李惟肖希说三载考满之京有作
作者：湛若水
朝代：明

平生子李子，昔会在长干。世态与时变，旧盟终不寒。试问何能尔？恒性若存存。远迹沧洲外，沈冥白云端。廿年策天府，三载在郎官。报政朝天去，嗟嗟行路难。
赠九山汤子还古冈
作者：湛若水
朝代：明

圣人训三益，直谅与多闻。予友九山子，何讵非其伦。同业因伯氏，识君弱冠前。古心称古服，言动夙驯驯。亦同江门游，亦钓楚云春。予昨归沙堤，访我铁江滨。今秋携公孙，来浴新泉云。何以养其直，丝毫了不存。何以养其谅，心口无间然。何以养多闻，畜德归渊泉。行矣各努力，相约朱明天。
赠人出守严州
作者：湛若水
朝代：明

五马何跄跄，朱轮何喤喤。青天曜白日，送子之大邦。钓台有清风，世远道弥光。为我一再拜，山高流水长。
赠人游南雍
作者：湛若水
朝代：明

游子涉江去，采采南涧芹。采之欲何为，岁暮寄怀人。怀人自不远，岁暮行当返。
赠伍春山别驾之岳州二首
作者：湛若水
朝代：明

山锁千寻云万寻，铁江深与铁桥深。钧丝袅袅收良夜，又动离歌送客吟。戚里相从四十秋，心期南岳许同游。清风把赠看明月，一路随君到岳州。
赠伍春山别驾之岳州二首·其一
作者：湛若水
朝代：明

山锁千寻云万寻，铁江深与铁桥深。钧丝袅袅收良夜，又动离歌送客吟。
赠伍春山别驾之岳州二首·其二
作者：湛若水
朝代：明

戚里相从四十秋，心期南岳许同游。清风把赠看明月，一路随君到岳州。
赠伦伯畴使安南
作者：湛若水
朝代：明

天语亲承出禁廷，五云光映赐衣明。便从北斗趣南斗。少借魁星作使星。铜柱珠崖迎汉节，春王正月到沧溟。乾坤大地春风转，应说年来海效灵。
赠何公志别驾事竣还湖州
作者：湛若水
朝代：明

忆予年向立，同君西瓮闾。尔年方二六，志气千里驹。君今已二毛，我衰当何如。别驾展骥足，会计赴留都。把酒谈故旧，美恶成虚无。君自崇明德，爱此金玉躯。
赠何道亨转北工部侍郎理易州厂
作者：湛若水
朝代：明

宇宙何寥邈，造化苦长勤。绵绵初生条，倏忽摧为薪。采薪须采枝，采薪休采根。枝伤可复生，根蹶难为春。牛山既濯矣，乃尚寻斧斤。斧斤亦易缺，生理亦易灭。畴若予草木，帝咨益重烈。往谐周虞衡，咸若夏鱼鳖。尽物斯尽人，性分在调燮。
赠侍御沈君南湖佥宪之山东诗
作者：湛若水
朝代：明

吾庆南湖子，汪汪似南湖。不以澄而清，而况澄定乎。袖有双龙剑，身佩明月珠。珠以明宝善，剑以断奸谀。清以濯群溷，定以怀永图。君行有遗则，邹鲁圣贤都。
赠侍御沈子京刷卷两广十二韵
作者：湛若水
朝代：明

柱史才名旧，驰声自龀童。五湖分秀气，一桂出高丛。堕地应超足，依麻却有蓬。彩毛殊似凤，玄学蚤参雄。伯乐惭高识，骅骝有逸踪。程文须世轨，诗派是家风。玉节飞霜重，纶音宠渥隆。行吟江左右，直指岭西东。发擿无遗秘，爬梳胜发蒙。清谈挥案牍，馀泽及疲癃。绣豸承家旧，传车过里荣。三年司耳目，必有报重瞳。
赠侍御洪峻之巡鹾竣事还婺源诗
作者：湛若水
朝代：明

有美一人兮，在福山之冈。爰服四美兮，两淮之光。淮之清深兮，流之洋洋。维扬之士民兮，念与之长。念之长兮何如？靴不可兮得脱。民之口碑兮，若何可忘归途？会化兮三山之阳，同志翕聚兮天日。堂堂大道如砥兮，孰示周行？岂伊人之岐径兮，无然伥伥。
赠侍御钝庵何君升任德安府太守诗
作者：湛若水
朝代：明

何使君，何使君，人称有脚之阳春。阳春到处物皆欣，二方遗爱六碑存。按辔骢马无生尘，剖符帝命乘朱轮。德安用德不用罚，千里牧刍无斗群。坐使闾阎风俗淳，循良之政为一新。尔时德民吁叹哉，何父何母使君仁。
赠倪考功迁任少参之两浙
作者：湛若水
朝代：明

伯氏乘骢騋，从我游金台。红尘白日翳，易水悲风回。爱弟青云器，新参紫薇治。到家奏埙篪，歌啸致予意。
赠内侄袁汝进掌教候官
作者：湛若水
朝代：明

尔考贤明府，于我内弟兄。辍铎宰名邑，早时解簪缨。嗟子实贤似，秋闱起传经。两拜广文毡，候官自连城。端确吾所爱，闻礼由过庭。去振传家铎，风声播八闽。
赠别元默弟还龙江
作者：湛若水
朝代：明

岁晚藤梢谁与传，乾坤未了看山缘。千峰踏遍还知我，百炼归来且闭关。九万里鹏看展翅，三千年凤共和鸾。西云影落西樵月，一幅青天两钓船。
赠别同年陈省斋司寇还朝
作者：湛若水
朝代：明

酒黄黄似菊，菊色劝杯频。别后杯停处，遥思菊对人。世情青眼几，交态白头新。上苑看花意，如今老更真。
赠医士叶子新还维扬诗
作者：湛若水
朝代：明

叶生自蒋氏，作用出岐黄。手持百药匕，捷下回真阳。造物何小儿，令我病张皇。痰火炎昆崙，面赭手足僵。二陈与四物，时医执其常。之子自扬来，视脉为剂量。如彼大将谋，应变无定方。多谢瓜蒌子，洗我腥血肠。邪涎下数升，正气乃一张。浃旬水火济，冷焰发辉光。因兹悟神理，报之合一章。
赠南京大理寺正澹轩戴君升任柳州府太守诗
作者：湛若水
朝代：明

皇化渐以普，风气日以开。昔时荒服地，今日须贤才。蔼蔼贯城彦，五马朱轮来。问俗柳江头，柳树何人栽？春到柳眼青，君来春意回。无然蹙其根，而使枝叶摧。君看甘棠树，遗爱何悠哉。
赠南阳节推陈君羽伯之任诗
作者：湛若水
朝代：明
体裁：古风

才华映青春，行年初向立。手持郡尉符，溯江胡汲汲。闻经诸葛墟，为访卧龙室。何以开诚心，何以广忠益？满堂方燕笑，勿使向隅泣。
赠南阳节推陈君羽伯之任诗
作者：湛若水
朝代：明

才华映青春，行年初向立。手持郡尉符，溯江胡汲汲。闻经诸葛墟，为访卧龙室。何以开诚心？何以广忠益？满堂方燕笑，勿使向隅泣。
赠司徒钱桐溪考绩北上诗
作者：湛若水
朝代：明

朱雀桥边好鸟啼，提壶相送石城西。江天渺渺孤帆远，草树依依望眼迷。社稷奠安馀献纳，江淮儿女藉提携。从来知恤惟乡土，前席烦公奉拜稽。
赠吴世英分教宜兴
作者：湛若水
朝代：明

夜瓮分江水，春茶煮楚云。为君浇舌本，六籍细条分。
赠吾廷介致仕归开化诗四首
作者：湛若水
朝代：明

我或求珷玞，人或畀璚玖。非不爱璚玖，向人难启口。启口恐吠声，听听国多狗。我或抱荆璞，人或誇燕石。非不诬此石，向人难历历。历历恐伤明，明者当自识。人或采桃李，我或赠芙蓉。非偏爱芙蓉，直外仍通中。静直春风表，不为众芳容。无极我之先，大块我之后。问我是何物，见之亦无有。纷纷形迹间，聚散讵能久。
赠吾廷介致仕归开化诗四首·其一
作者：湛若水
朝代：明

我或求珷玞，人或畀璚玖。非不爱璚玖，向人难启口。启口恐吠声，听听国多狗。